type: wikipedia

text:
Cynthia Turner (twieldet fl-1932 – mietet fl-1 ta' Frar 2021) kienet pjanista Maltija. Hija kienet waħda mill-iktar pjanisti magħrufa f'Malta kif ukoll fost l-iktar mużiċisti rinomati. Daqqet il-pjanu fuq diversi palkijiet, fuq ir-radju bil-kejbil, fuq ir-radju u fuq it-televiżjoni f'Malta, fl-Italja, fi Franza, fil-Ġermanja u fl-Eġittu. Fil-15 ta' Novembru 1967 hija daqqet quddiem ir-Reġina Eliżabetta II matul spettaklu mużikali rjali li seħħ fit-Teatru Manoel.
 Cynthia Turner ingħatat diversi premjijiet. Saret chevalier dans L'Order des Palmes Académiques (kavallier fl-Ordni tal-Akkademiċi Distinti) fi Franza u soċja fir-Royal Academy of Music (l-Akkademja Rjali tal-Mużika) f'Londra, ir-Renju Unit. Barra minn hekk, saret membru tal-Ordni Nazzjonali tal-Meritu fl-2004, li huwa wieħed mill-ogħla unuri li jista' jingħata f'Malta.
 Cynthia Turner ngħatat Sħubija Onorarja għall-Għomor mill-Kunsill Nazzjonali tan-Nisa għall-kontribut tagħha fil-mużika f'Malta u speċjalment għad-dedikazzjoni tagħha fil-Kumitat tal-Mużika tal-Kunsill. Fl-1987, il-Kunsill Nazzjonali tan-Nisa stabbilixxa l-Kompetizzjoni tal-Mużika ta' Bice Mizzi Vassallo; Cynthia Turner kienet interessata ferm f'din il-kompetizzjoni u ssieħbet fil-kumitat organizzattiv u ppresjediet il-panel tal-għoti tal-premjijiet fl-edizzjonijiet kollha tal-kompetizzjoni.
 Personali
 Cynthia Turner twieldet fil-Belt Valletta fl-1932 u attendiet l-iskola tal-Kunvent tas-Sacré-Cœur. Kienet miżżewġa lil Anthony Caruana u miegħu kellha żewġ subien: Nicholas u Christopher. Kellha wkoll ħames neputijiet. Cynthia Turner batiet minn fratturi fl-għadam ta' ġenbha u tal-polz u lejn l-aħħar ta' ħajjitha mardet bil-marda tal-coronavirus f'Malta f'nofs il-pandemija tal-COVID-19. Hija mietet fl-1 ta' Frar 2021 tal-età ta' 88 sena.
 Referenzi
 Twieldu fl-1932
 Mietu fl-2021
 Pjanisti Maltin


type: legislation

jurisdiction: EU

text:
 |
 52011PC0071
 /* KUMM/2011/0071 finali - NLE 2011/0045 */ Proposta għal REGOLAMENT TAL-KUNSILL (Euratom) li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013)
 [pic] | IL-KUMMISSJONI EWROPEA |Brussel 7.3.2011KUMM(2011) 71 finali2011/0045 (NLE)Proposta għalREGOLAMENT TAL-KUNSILL (Euratom)li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013){COM(2011) 72 final}{COM(2011) 73 final}{COM(2011) 74 final}{SEC(2011) 204 final}MEMORANDUM TA’ SPJEGAZZJONI1. KUNTEST TAL-PROPOSTAIl-proposta tal-Kummissjoni għall-Programm Kwadru tal-Euratom għall-2012-2013 hija akkumpanjata minn proposta għar-Regoli għall-Parteċipazzjoni.Din il-proposta tipprovdi l-vettura għall-implimentazzjoni tal-programm Kwadru 2012-2013, u hi msejsa fuq l-istess prinċipji stabbiliti fis-Seba' Programm Kwadru tal-Euratom (2007-2011). Skont l-Artikolu 18 ta' dan ir-Regolament, il- ftehim tal-mudell tal-għotja adottat skont id-Deċiżjoni tal-Kunsill Nru 2006/970/Euratom se jintuża wkoll għall-programm Kwadru Euratom għall-2012 u l-2013. Bħala konsegwenza, dan il-Programm Kwadru se jibbenefika wkoll mill-inizjattivi mniżżlin fid-Deċiżjoni tal-Kummissjoni dwar it- tliet miżuri għas-simplifikar tal-implimentazzjoni tad-Deċiżjoni Nru 1982/2006/KE tal-Parlament Ewropew u tal-Kunsill u tad-Deċiżjoni tal-Kunsill Nru 2006/970/Euratom u li temenda d-Deċiżjonijiet C(2007) 1509 u C(2007) 1625[1]. Dawn il-miżuri jikkonċernaw l-aċċettazzjoni tal-metodoloġiji tal-ispejjeż medji tal-persunal, l-użu tal-skala ta’ spejjeż kull unità li jiddetermina l-valur tax-xogħol imwettaq mis-sidien tal-intrapriżi żgħar u ta' daqs medju (SMEs) jew persuni fiżiċi oħra li ma jirċevux salarju u l-istabbiliment ta' kumitat intern tal-Kummissjoni li jikseb interpretazzjoni u applikazzjoni uniformi tar-regoli legali u finanzjarji fl-implimentazzjoni tas-Seba' Programm Kwadru.2. BAŻI LEGALIDin il-proposta għal Regolament tal-Kunsill hija bbażata fuq l-Artikoli 7 u 10 tat-Trattat tal-Komunità Ewropea tal-Enerġija Atomika (Euratom). Ir-regoli ta’ parteċipazzjoni jiddefinixxu d-drittijiet u l-obbligi tal-entitajiet ġuridiċi li jixtiequ jieħdu sehem fil-programm kwadru u jistabbilixxu l-prinċipji tal-użu u t-tixrid tal-ħidma tagħhom li tirriżulta minn dik il-parteċipazzjoni. Il-Programm Kwadru Euratom għall-2012-2013 huwa implimentat f’konformità mad-dispożizzjonijiet stabbiliti fir-Regolament Finanzjarju u r-regoli tal-implimentazzjoni tiegħu, u r-regoli dwar l-għajnuna mill-Istat, b’mod partikolari r-regoli dwar l-għajnuna mill-Istat għar-riċerka u l-iżvilupp.3. KONTENUTIl-proposta attwali fiha erba’ kapitoli: dispożizzjonijiet introduttorji (suġġett, definizzjonijiet u kunfidenzjalità), il- parteċipazzjoni (il-kundizzjonijiet minimi għall-parteċipazzjoni, aspetti ta’ proċedura, inkluż l-għadd minimu ta’ parteċipanti, il-post fejn huma stabbiliti, it-tressiq u l-evalwazzjoni tal-proposti, l-implimentazzjoni u ftehimiet tal-għotjiet, il-monitoraġġ ta’ proġetti u programmi, il-kontribut finanzjarju tal-Komunità: l-eliġibbiltà għall-finanzjament u forom ta' għotjiet, rati ta’ rimborż, ħlas, distribuzzjoni, irkupru u garanziji), ir- regoli għat-tixrid u l-użu u d-drittijiet tal-aċċess (sjieda, protezzjoni, pubblikazzjoni, tixrid u użu, u drittijiet tal-aċċess għal tagħrif eżistenti u għarfien u drittijiet miksuba) u r- regoli speċifiċi għall-parteċipazzjoni f ’ attivitajiet taħt iż-żona tematika tar-“riċerka dwar l-enerġija mill-fużjoni”.L- għadd minimu ta ’ parteċipanti u l-kundizzjonijiet dwar il-post tal-istabbiliment tal-parteċipanti jkomplu jiddependu fuq it-tip ta’ azzjoni. Entitajiet ġuridiċi stabbiliti fil-pajjiżi Assoċjati jistgħu jieħdu sehem fuq l-istess bażi bħal dawk imwaqqfa fl-Istati Membri.Ir-Regoli jidentifikaw il-proċeduri għall-ħruġ ta' sejħiet għall-proposti u l-eċċezzjonijiet għas-sejħiet għall-proposti, għat-tressiq, l-evalwazzjoni, l-għażla u l-approvazzjoni ta’ proċeduri. Barra minn hekk, huma jistabbilixxu l-proċeduri għall-ħatra ta’ esperti esterni. Ir-regoli interni ddettaljati li jirregolaw it-tressiq, l-evalwazzjoni, l-għażla u l-proċeduri tal-għotjiet stabbiliti mill-Kummissjoni skont is-Seba' Programm Kwadru se jkomplu japplikaw, inklużi d-dispożizzjonijiet għall-ħatra tal-esperti indipendenti. Ir-regoli preżenti se jinkludu dispożizzjonijiet speċjali dwar proċedura ta' tressiq f’żewġ stadji (li għandha tintuża l-aktar fejn tapplika, pereżempju fejn tkun mistennija konkorrenza eċċessiva, għal proġetti kbar ħafna u sabiex tillimita l-ispejjeż ta’ tħejjija ta’ proposti li jistgħu ma jiġu ffinanzjati qatt, eċċ. u għal evalwazzjoni f’darbtejn (b’sottomissjoni waħda). Il- proċess ta ’ evalwazzjoni żviluppat tul il-Programm Kwadru preċedenti u rifless f’dawn ir-regoli interni se jkompli mingħajr tibdiliet sostanzjali. Għandu jsir użu ikbar tal-evalwazzjoni remota meta jkun possibbli.Kif ġara fil-Programm Kwadru preċedenti, it- tressiq elettroniku b'mod sħiħ se jkun ir-regola għal dan il-Programm Kwadru wkoll (għalkemm mhux speċifikat fir-Regoli). Flimkien ma’ dan, l-użu ta’ formoli mimlijin bil-lest/minn qabel ir-reġistrazzjoni bl-użu ta’ dejta minn sors ċentrali u t-tibdiliet fil-kontenut u l-format tal-proposti għandhom jippermettu li proposti aċċettati jibdew qabel.Sabiex jiżgura l-valutazzjoni konsisteni tal-vijabbiltà finanzjarja tal-parteċipanti u kwistjonijiet marbutin, il-Kummissjoni se tkompli tuża r-regoli interni stabbiliti skont is- Seba' Programm Kwadru għall-Programm Kwadru tal-Euratom il-ġdid (2012-2013).Il-mudell tal-ftehim tal-għotja adottat skont is- Seba' Programm Kwadru tal-Euratom, kif modifikat bid-Deċiżjoni tal-Kummissjoni Nru C(2011) 174, se jkompli jintuża fil-Programm Kwadru. Dan il-ftehim tal-għotja jistabbilixxi d-drittijiet u l-obbligi tal-parteċipanti vis-à-vis il-Komunità u bejniethom. L-awtonomija u l-flessibbiltà tal-konsorzji, partikolarment fir-rigward ta’ tibdiliet fil-kompożizzjoni tagħhom li kienu stabbiliti fil-ftehim tal-għotja għandhom ikomplu japplikaw. Il-ftehim tal-għotja għandu jidħol fis-seħħ kif jiġi ffirmat mill-koordinatur u mill-uffiċjal awtorizzant tal-Kummissjoni . Il-parteċipanti kollha għandhom jikkonkludu l-ftehim tal-għotja biex ikunu jistgħu jibbenefikaw mid-drittijiet u l-obbligi tagħhom taħt il-proġett.Il-parteċipanti se jintalbu, skont is- Seba' Programm Kwadru , jikkonkludu l-ftehimiet ta' konsosrzji, ħlief meta jkunu eżentati skont is-sejħa għall-proposti.Il-Kummissjoni se ssegwi l-azzjonijiet indiretti kollha ffinanzjati mill-Komunità kif ukoll is-Seba’ Programm Kwadru u l-Programmi Speċifiċi tiegħu għall-2012-2013, kif u meta meħtieġ bl-għajnuna ta’ esperti esterni.Il-parteċipanti eliġibbli għall-finanzjament mill-Komunità huma identifikati fis-subsezzjoni dwar il-kontribut finanzjarju tal-Komunità li tkopri wkoll forom ta’ għotjiet, rati ta' rimborż, ħlas, distribuzzjoni, irkupru u garanziji.Tliet forom ta ’ għotjiet se jibqgħu jiġu proposti għall-kontribut finanzjarju tal-Komunità: rimborż tal-ispejjeż eliġibbli, somom b'rati fissi, u finanzjament b’rata fissa (dan tal-aħħar jista’ jissejjes fuq skala ta’ spejjeż kull unità imma jinkludi wkoll rati fissi għal spejjeż indiretti). Dawn jistgħu jintużaw biex ikopru l-kontribut finanzjarju tal-Komunità kollu għal skema ta’ finanzjament jew f’kombinazzjoni. Għall-biċċa l-kbira tal-iskemi ta' finanzjament, ir-rimborż tal-ispejjeż eliġibbli huwa l-metodu preferut.Dan ifisser li l-parteċipanti jistgħu jiddebitaw l-ispejjeż diretti u indiretti kollha tagħhom u jkollhom l-għażla ta’ rata fissa għal spejjeż indiretti. L-ispejjeż jiġu ddeterminati, kif ġara fil-Programm Kwadru tal-Euratom preċedenti, skont il-prinċipji normali tal-kontabilità u l-amministrazzjoni tal-parteċipanti biex jintlaħqu l-għanijiet tal-proġett imsejsa fuq il-prinċipji tal-ekonomija, l-effiċjenza u l-effikaċja.Il- kontribut finanzjarju tal-Komunità se jkopri massimu ta’ 50% tal-ispejjeż eliġibbli wara li jitnaqqas id-dħul minn attivitajiet kemm ta’ riċerka u kemm ta’ dimostrazzjoni. Għall-SMEs, il-korpi pubbliċi li ma joperawx bi qligħ, l-istituzzjonijiet tal-edukazzjoni superjuri u l-organizzazzjonijiet tar-riċerka, se jkun hemm żieda sa massimu ta’ 25% għall-attivitajiet ta’ riċerka. L-attivitajiet l-oħra kollha, inklużi dawk relatati ma’ azzjonijiet ta’ koordinazzjoni u appoġġ, u azzjonijiet ta’ taħriġ u tal-iżvilupp tal-karriera tar-riċerkaturi, se jiġu rimborżati sa 100% għall-entitajiet kollha.Il-limiti massimi indikati hawn fuq japplikaw għall-ispejjeż kollha eliġibbli tat-tali entitajiet anki fejn parti mir-rimborż tal-ispejjeż ikun imsejjes fuq somom f'daqqa jew rati fissi. Il-limiti massimi japplikaw ukoll għal entitajiet li jieħdu sehem fi proġetti fejn il-finanzjament b'rata fissa, u fejn hu xieraq, fejn finanzjament permezz ta’ somma f'daqqa jintuża għall-proġett kollu.Għan-Netwerks ta’ Eċċellenza, hu propost li titħallas somma speċjali b'rata fissa . L-ammont tas-somma b'rata fissa huwa stabbilit bħala ammont fiss għal kull riċerkatur u għal kull sena. Ħlasijiet perjodiċi ta’ porzjonijiet mis-somma b'rata fissa jitħallsu skont jekk jintlaħqux l-indikaturi li juru implimentazzjoni progressiva tal-Programm Konġunt ta' Attivitajiet (JPA).Korpi pubbliċi, organizzazzjonijiet tar-riċerka, u istituzzjonijiet tal-edukazzjoni sekondarja u superjuri jistgħu jippreżentaw ċertifikat ta’ verifika maħruġ minn uffiċjal pubbliku kompetenti.Il-parteċipanti f'konsorzju huma responsabbli b'mod sħiħ għat-twettiq tal-kompiti fdati f'idejhom saħansitra jekk wieħed mill-parteċipanti jonqos milli jlesti l-kompiti assenjati lilu. Il-mekkaniżmu tar- riskju finanzjarju għar-rimborż ta' kwalunkwe ammont dovut lill-Komunità minħabba li l-parteċipant ikun naqas, għandu jibqa' jidher fil-proposta preżenti . Dan il-mekkaniżmu huwa ffinanzjat minn kontribut żgħir mill-impriżi u l-parteċipanti l-oħra li mhumiex korpi pubbliċi, istituzzjonijiet tal-edukazzjoni sekondarja u superjuri, jew li l-parteċipazzjoni tagħhom mhijiex garantita mill-Istat Membru jew il-pajjiż Assoċjat tagħhom.Id-dispożizzjonijiet li jirregolaw it-tixrid u l-użu u d-drittijiet tal-aċċess (sjieda, protezzjoni, pubblikazzjoni, tixrid u użu, u d-drittijiet tal-aċċess għat-tagħrif eżistenti u għarfien u drittijiet miksuba ) huma l-istess bħal dawk li hemm fil-Programm Kwadru preċedenti. Ir-Regoli jispeċifikaw id-definizzjoniiet ta’ u r-regoli applikabbli għad-drittijiet tal-aċċess, għat-tagħrif eżistenti u għarfien u drittijiet miksuba -tagħrif eżistenti u t-tagħrif miksub, billi jqisu d-dispożizzjoniiet speċifiċi stabbiliti fit-Trattat. Partikolarment, l-Artikolu 45 tar-regoli jikkonferixxi lill-Kummissjoni d-dritt li xxerred l-għarfien u d-drittijiet miksuba meta l-parteċipanti jonqsu milli jagħmlu dan. Id-dispożizzjonijiet dwar il-propjetà intellettwali għall-qasam “Riċerka dwar l-Enerġija mill-Fużjoni” huma stipulati fl-istrumenti speċifiċi.Fl-aħħar, ir-Regoli jżommu l-istess regoli speċifiċi għall-parteċipazzjoni fl-attivitajiet skont il-qasam tematiku “Riċerka dwar l-Enerġija mill-Fużjoni” bħal kif ġara fis-Seba' Programm Kwadru preċedenti tal-Euratom.4. IMPLIKAZZJONIJIET BAĠITARJIIl-proposta għal Regolament tal-Kunsill li jistipula r-regoli għall-parteċipazzjoni ma għandhiex implikazzjonijiet baġitarji.2011/0045 (NLE)Proposta għalREGOLAMENT TAL-KUNSILL (Euratom)li jistipola r-regoli għall-parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt Il-Programm Kwadru tal-Komunità Ewropea tal-Enerġija Atomika u għat-tixrid tar-riżultati tar-riċerka (2012-2013)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea tal-Enerġija Atomika, b'mod partikolari l-Artikoli 7 u 10 tiegħu,Wara li kkunsidra l-proposta mill-Kummissjoni Ewropea,Wara li kkunsidra l-opinjoni tal-Parlament Ewropew[2],Wara li kkunsidra l-Opinjoni tal-Kumitat Ekonomiku u Soċjali Ewropew[3],Wara li kkunsidra l-Opinjoni tal-Qorti tal-Awdituri[4],Wara li kkonsulta lill-Kumitat Xjentifiku u Tekniku,Billi:(1) Il-Programm Kwadru tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ għall-2012-2013, minn issa 'l quddiem "il-Programm Kwadru (2012-2013)", kien adottat bid-Deċiżjoni tal-Kunsill Nru .../.../Euratom[5] tal- li jikkonċerna l-Programm Kwadru tal-Komunità Ewropea tal-Enerġija Atomika għar-riċerka nukleari u l-attivitajiet ta' taħriġ (2012-2013) [6]. Hija r-responsabbiltà tal-Kummissjoni li tiżgura l-implimentazzjoni tal-Programm Kwadru (2012-2013) u l-programmi speċifiċi tiegħu, inklużi l-aspetti finanzjarji relatati.(2) Il-Programm Kwadru 2012-2013 għandu jiġi implimentat skont ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej[7], minn hawn ’il quddiem "ir-Regolament Finanzjarju" u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjaru li jgħodd għall-baġit ġenerali tal-Komunitajiet Ewropej[8].(3) Il-Programm Kwadru 2012-2013 għandu jiġi implimentat ukoll skont ir-regoli dwar l-għajnuna mill-Istat, b'mod partikolari r-regoli dwar l-għajnuna mill-Istat għar-riċerka u l-iżvilupp, preżentement il-qafas tal-Komunità għall-għajnuna mill-istat għar-riċerka u l-iżvilupp u l-innovazzjoni[9].(4) Il-Programm Kwadru għall-2012-2013 żamm l-ambitu u l-prinċipji ġenerali fir-rigward tas-Seba' Programm Kwadru tal-Komunità adottat bid-Deċiżjoni tal-Kunsill Nru 2006/970/Euratom tat-18 ta' Diċembru 2006 dwar is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u attivitajiet ta' taħriġ (2007-2011) [10].(5) Ir-regoli tal-parteċipazzjoni ta' impriżi, ċentri ta' riċerka u universitajiet għandhom jipprovdu qafas koerenti, komprensiv u trasparenti sabiex tiġi żgurata l-aktar implimentazzjoni effiċjenti possibbli, filwaqt li titqies il-ħtieġa għal aċċess faċli għall-parteċipanti kollha permezz ta' proċeduri ssimpifikati, skont il-prinċipju tal-proporzjonalità.(6) Dan il-Programm Kwadru għandu jibbenefika mill-inizjattiva tal-Kummissjoni biex tkun issimplifikata l-implimentazzjoni tal-programmi kwadri għar-riċerka elenkati fid-Deċiżjoni tal-Kummissjoni dwar it-tliet miżuri għas-simplifikar tal-implimentazzjoni tad-Deċiżjoni Nru 1982/2006/KE tal-Parlament Ewropew u tal-Kunsill u tad-Deċiżjoni tal-Kunsill Nru 2006/970/Euratom u li temenda d-Deċiżjonijiet C(2007) 1509 u C(2007) 1625[11]. Din id-Deċiżjoni tal-Kummissjoni timmodifika l-mudell tal-ftehim ta' għotja adottat skont id-Deċiżjoni tal-Kunsill Nru 2006/970/Euratom.(7) Dawn ir-regoli għandhom jiffaċilitaw l-isfruttar tal-proprjetà intellettwali żviluppata mill-parteċipanti, filwaqt li għandu jitqies ukoll il-mod li bih il-parteċipant jista' jkun organizzat internazzjonalment, filwaqt li jkunu protetti l-interessi leġittimi tal-parteċipanti l-oħra u tal-Komunità.(8) Il-Programm Kwadru (2012-2013) għandu jippromwovi parteċipazzjoni mill-aktar reġjuni mbiegħda tal-Komunità, kif ukoll minn firxa wiesgħa ta' impriżi, ċentri ta' riċerka u universitajiet.(9) Id-definizzjoni ta' impriżi mikro, żgħar u ta' daqs medju (SMEs) mogħtija fir-Rakkomandazzjoni tal-Kummissjoni Nru 2003/361/KE tas-6 ta' Mejju 2003 dwar id-definizzjoni tal-intrapriżi mikro, żgħar u ta' daqs medju[12] għandha tapplika għall-finijiet tal-koerenza u trasparenza.(10) Il-kundizzjonijiet minimi għall-parteċipazzjoni jeħtieġ ikunu stabbili, kemm bħala regola ġenerali u kemm għal azzjonijiet indiretti speċifiċi skont il-Programm Kwadru 2012-2013.(11) Kwalunkwe entità ġuridika tkun libera li tieħu sehem ladarba tkun issodisfat il-kundizzjonijiet minimi. Il-parteċipazzjoni aktar mill-minimu għandha tiżgura l-implimentazzjoni effiċjenti tal-azzjoni indiretta kkonċernata.(12) L-organizzazzjonijiet internazzjonali ddedikati għall-iżvilupp tal-kooperazzjoni fil-qasam tar-riċerka nukleari u t-taħriġ fl-Ewropa u komposti l-aktar minn Stati Membri jew pajjiżi assoċjati għandhom ikunu mħeġġa jieħdu sehem fil-Programm Kwadru 2012-2013.(13) Il-parteċipazzjoni ta’ entitajiet ġuridiċi stabbiliti f’pajjiżi terzi u l-parteċipazzjoni ta’ organizzazzjonijiet internazzjonali għandha tkun ikkunsidrata wkoll, partikularment kif stipulat fl-Artikolu 101 tat-Trattat. Madankollu, din it-tip ta' parteċipazzjoni għandha tiġi ġġustifikata f'termini ta' kontribut għall-għanijiet tal-Programm Kwadru 2012-2013.(14) Skont l-Artikolu 198 tat-Trattat, l-entitajiet ġuridiċi tal-Istati Membri ta' territorji mhux Ewropej taħt il-ġuriżdizzjoni tagħhom, huma eliġibbli għall-Programm Kwadru 2012-2013.(15) Huwa neċessarju li jiġu stabbiliti t-termini u l-kundizzjonijiet għall-għoti ta' finanzjament tal-Komunità lill-parteċipanti f'azzjonijiet indiretti.(16) Il-Kummissjoni għandha tistabbilixxi regoli u proċeduri ulterjuri, minbarra dawk previsti fir-Regolament Finanzjarju u fir-Regolament (KE, Euratom) Nru 2342/2002 u f'dan ir-Regolament, sabiex jirregolaw it-tressiq, l-evalwazzjoni u l-għażla ta' proposti u l-għotjiet, kif ukoll biex jittranġaw il-proċeduri għall-parteċipanti. B’mod partikolari, għandhom jiġu stabbiliti r-regoli li jiddeterminaw l-użu ta’ esperti indipendenti.(17) Il-perjodu tal-Programm Kwadru 2012-2013 huwa limitat għal sentejn, filwaqt li s-Seba' Programm Kwadru tal-Unjoni, adottat bid-Deċiżjoni Nru 1982/2006/KE tal-Parlament Ewropew u tal-Kunsill tat-18 ta' Diċembru 2006 dwar is-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013) [13], bl-istess regoli bħal tas-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2007-2011) [14], adottati bid-Deċiżjoni Nru 2006/970/Euratom tal-Kunsill tat-18 ta' Diċembru 2006, għandha tidħol fis-seħħ b'mod parallel sal-aħħar tal-2013. Għalhekk, xieraq li jiġu applikati l-istess regoli bħal dawk applikati fis-Seba' Programm Kwadru tal-Unjoni Ewropea u li jiġu evitati t-tibdiliet ewlenin għall-parteċipanti.(18) Il-Kummissjoni għandha tistabbilixxi regoli u proċeduri ulterjuri skont il-Programm Kwadru 2012-2013, flimkien ma' dawk ipprovduti fir-Regolament Finanzjarju u fir-Regolament (KE, Euratom) Nru 2342/2002, sabiex tkun irregolata l-valutazzjoni tal-vijabbiltà legali u finanzjarja tal-parteċipanti fl-azzjonijiet indiretti skont il-Programm Kwadru 2012-2013. Regoli bħal dawn għandhom jilħqu bilanċ tajjeb bejn il-protezzjoni tal-interessi finanzjarji tal-Unjoni u s-simplifikazzjoni u l-faċilitazzjoni tal-parteċipazzjoni ta' entitajiet ġuridiċi fil-Programm Kwadru (2012-2013). Sabiex tkun żgurata verifikazzjoni konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti u biex jiġu evitati bidliet ewlenin għall-parteċipanti, għandhom jiġu applikati għall-Programm Kwadru (2012-2013), ir-Regoli sabiex tkun żgurata verifikazzjoni konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti appoġġati f'forma ta' għotja skont is-Seba' Programm Kwadru tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007-2013) u skont is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet ta' taħriġ (2007-2011) adottat bid-Deċiżjoni tal-Kummissjoni C(2007) 2466 tat-13 ta' Ġunju 2007.(19) F'dan il-kuntest, ir-Regolament Finanzjarju u r-Regolament (KE, Euratom) Nru 2342/2002 u r-Regolament tal-Kunsill (Euratom, KE) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji[15] tal-Unjoni, jirregolaw, inter alia l-protezzjoni tal-interessi finanzjarji tal-Komunità, il-ġlieda kontra l-frodi u l-irregolarità, il-proċeduri għall-irkupru ta' ammonti dovuti lill-Kummissjoni, l-esklużjoni mill-proċeduri kuntrattwali u tal-għotjiet u l-penali relattivi, u l-awditjar, il-kontrolli, u l-ispezzjonijiet mill-Kummissjoni u mill-Qorti tal-Awdituri.(20) Il-kontribut finanzjarju tal-Komunità għandu jilħaq il-parteċipanti mingħajr dewmien bla bżonn.(21) Il-ftehimiet konklużi għal kull azzjoni għandhom jipprovdu għas-superviżjoni u l-kontroll finanzjarju mill-Kummissjoni, jew kull rappreżentant awtorizzat mill-Kummissjoni, kif ukoll għal awditjar mill-Qorti tal-Awdituri u kontrolli esegwiti fuq il-post mill-Uffiċċju Ewropew ta' Kontra l-Frodi (OLAF) skont il-proċeduri stabbiliti fir-Regolament tal-Kunsill (Euratom, KE) Nru 2185/96, tal-11 ta' Novembru 1996 dwar il-verifiki[awditi] u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra[16].(22) Il-Kummissjoni għandha tissorvelja kemm l-azzjonijiet indiretti mwettqa kemm taħt il-Programm Kwadru 2012-2013 kif ukoll taħt il-Programm Kwadru 2012-2013 u l-Programmi Speċifiċi 2012-2013 tiegħu. Bil-ħsieb li jiġu żgurati l-monitoraġġ u l-evalwazzjoni effiċjenti u koerenti tal-implimentazzjoni tal-azzjonijiet indiretti, il-Kummissjoni għandha tistabbilixxi u żżomm sistema adegwata ta' informazzjoni.(23) Il-Programm Kwadru 2012-2013 għandu jirrifletti u jippromwovi l-prinċipji ġenerali stabbiliti fir-Rakkomandazzjoni Nru 2005/251/KE tal-11 ta' Marzu 2005 dwar il-Karta Ewropea għar-Riċerkaturi u l-Kodiċi ta' Kondotta għar-Reklutaġġ tar-Riċerkaturi[17], filwaqt li jirrispetta l-karattru volontarju tagħhom.(24) Ir-regoli li jirregolaw it-tixrid tar-riżultati tar-riċerka għandhom jiżguraw li, fejn ikun xieraq, il-parteċipanti jipproteġu l-proprjetà intellettwali ġġenerata fl-azzjonijiet, u jużaw u jxerrdu dawk ir-riżultati.(25) Filwaqt li jirrispettaw id-drittijiet tas-sidien tal-proprjetà intellettwali, dawk ir-regoli għandhom ikunu mfassla b'mod li jiżguraw li l-parteċipanti u, fejn xieraq, l-entitajiet affiljati magħhom stabbiliti fi Stat Membru jew pajjiż assoċjat ikollhom aċċess għat-tagħrif li jġibu lejn il-proġett u għall-għarfien iġġenerat mix-xogħol ta' riċerka esegwit fil-proġett safejn dan ikun meħtieġ għat-twettiq ta' xogħol ta' riċerka jew għall-użu tal-għarfien li jirriżulta.(26) Il-"fond ta' Garanzija għall-Parteċipanti" stabbilit taħt is-Seba' Programm Kwadru tal-Komunità u amministrat mill-Kummissjoni, għandu jibqa' jopera u jkopri l-ammonti dovuti u mhux rimburżati mill-imsieħba li ma jħallsux taħt il-Programm Kwadru 2012-2013. Il-ħolqien ta' fond bħal dan ippromwova s-simplifikazzjoni u l-faċilitazzjoni tal-parteċipazzjoni filwaqt li ġew salvagwardjati l-interessi finanzjarji tal-Unjoni b'tali mod li huwa xieraq ukoll għall-Programm Kwadru (2012-2013).(27) Il-kontribuzzjonijiet tal-Komunità għal xi impriża konġunta mwaqqfa skont l-Artikoli 45 sa 51 tat-Trattat ma jaqgħux fl-ambitu ta’ dan ir-Regolament.(28) Dan ir-Regolament jirrispetta d-drittijiet fundamentali u josserva l-prinċipji espressi fil-Karta tad-Drittijiet Fundamentali tal-Unjoni Ewropea.(29) Il-Komunità għandha tagħti appoġġ finanzjarju, skont ir-Regolament Finanzjarju, inter alia permezz ta' akkwisti pubbliċi, fil-forma ta' prezz għall-oġġetti jew servizzi stabbiliti b'kuntratt u magħżula abbażi tas-sejħiet għall-offerti, għotjiet, sħubiji għal organizzazzjoni fil-forma ta' miżata għas-sħubija, u onorarja lill-esperti indipendenti.ADOTTA DAN IR-REGOLAMENT:KAPITOLU I DISPOŻIZZJONIJIET INTRODUTTORJIArtikolu 1Is-SuġġettDan ir-Regolament jistabbilixxi r-regoli għall-parteċipazzjoni ta’ impriżi, ċentri tar-riċerka u universitajiet u entitajiet ġuridiċi oħra f’azzjonijiet imwettqa minn parteċipant wieħed jew aktar taħt l-iskemi ta’ finanzjament identifikati fl-Anness II għad-Deċiżjoni Nru .../.../Euratom[18] li tistabbilixxi l-Programm Kwadru 2012-2013, minn issa ’l quddiem “azzjonijiet indiretti”.Dan jistabbilixxi wkoll regoli, skont dawk stabbiliti fir-Regolament (KE, Euratom) Nru 1605/2002, minn issa ’l quddiem “ir-Regolament Finanzjarju”, u r-Regolament (KE, Euratom) Nru 2342/2002, li jikkonċernaw il-kontribut finanzjarju tal-Komunità lill-parteċipanti f’azzjonijiet indiretti skont il-Programm Kwadru 2012-2013.Fir-rigward tar-riżultati tar-riċerka mwettqa taħt il-Programm Kwadru 2012-2013, dan ir-Regolament jistabbilixxi r-regoli għad-divulgazzjoni tal-għarfien u d-drittijiet miksuba b'kull mezz xieraq barra dak li jirriżulta mill-formalitajiet għall-protezzjoni tiegħu, u inkluża l-pubblikazzjoni tat-tagħrif miksub f'kull mezz, minn issa 'l quddiem "tixrid".Barra minn hekk,, dan jistabbilixxi r-regoli għall-użu dirett jew indirett ta' għarfien u drittijiet miksuba minn attivitajiet ta' riċerka ulterjuri barra dawk koperti mill-azzjoni indiretta kkonċernata, inkluż l-iżvilupp, il-ħolqien u l-kummerċjalizzazzjoni ta' prodott jew proċess, jew il-ħolqien jew il-forniment ta' servizz, minn issa 'l quddiem imsejjaħ "użu".Fir-rigward kemm tal-għarfien u d-drittijiet miksuba, kif ukoll tat-tagħrif eżistenti, dan ir-Regolament jistabbilixxi r-regoli dwar il-liċenzji u d-drittijiet tal-utenti għalihom, minn issa 'l quddiem imsejħa "drittijiet ta' aċċess".Artikolu 2 DefinizzjonijietGħall-finijiet ta’ dan ir-Regolament għandhom japplikaw id-definizzjonijiet li ġejjin:(1) "entità ġuridika" tfisser kull persuna fiżika, jew kull persuna ġuridika maħluqa skont il-liġi nazzjonali tal-post tal-istabbiliment tagħha, jew skont il-liġi tal-Unjoni Ewropea jew il-liġi internazzjonali, li għandha personalità ġuridika u li tista’, waqt li taġixxi f’isimha, teżerċita drittijiet u tkun soġġetta għal obbligi.(2) "entità affiljata" tfisser kwalunkwe entità ġuridika li hija taħt il-kontroll dirett jew indirett ta' parteċipant, jew taħt l-istess kontroll dirett jew indirett bħall-parteċipant, fejn il-kontroll jieħu kwalunkwe forma bħal dawk stabbiliti fl-Artikolu 7(2);(3) “kundizzjonijiet ġusti u raġonevoli” tfisser kundizzjonijiet xierqa inklużi termini finanzjarji possibbli li jqisu ċ-ċirkustanzi speċifiċi tat-talba għall-aċċess, pereżempju l-valur proprju jew potenzjali tat-tagħrif miksub jew tat-tagħrif eżistenti li għalih jintalbu l-aċċess u/jew l-ambitu, it-tul taż-żmien jew karatteristiċi oħra tal-użu previst;(4) "għarfien u drittijiet miksuba" tfisser ir-riżultati, inkluż it-tagħrif, kemm jekk jistgħu jkunu protetti jew le, li huma ġġenerati permezz tal-azzjoni indiretta kkonċernata, inkluż id-drittijiet marbutin mad-drittijiet tal-awtur, id-drittijiet tad-disinn, id-drittijiet tal-privattivi, id-drittijiet tal-varjetajiet tal-pjanti jew forom simili ta' protezzjoni;(5) "tagħrif eżistenti" tfisser tagħrif li jkollhom il-parteċipanti qabel l-adeżjoni tagħhom mal-ftehim ta' għotja, kif ukoll drittijiet tal-awtur jew drittijiet ta' proprjetà intellettwali oħrajn li jirrelataw ma' dan it-tagħrif, li l-applikazzjoni għalih tkun ġiet ippreżentata qabel l-adeżjoni tagħhom mal-ftehim ta' għotja, u li jkun meħtieġ għat-twettiq tal-azzjoni indiretta jew għall-użu tar-riżultati tal-azzjoni indiretta;(6) "parteċipant" tfisser entità ġuridika li tikkontribwixxi għal azzjoni indiretta u li jkollha drittijiet u obbligi fir-rigward tal-Komunità;(7) “organizzazzjoni tar-riċerka” tfisser entità ġuridika mwaqqfa bħala organizzazzjoni li ma toperax bi qligħ li tagħmel riċerka jew żvilupp teknoloġiku bħala wieħed mill-għanijiet ewlenin tagħha;(8) "pajjiż terz" tfisser pajjiż li mhuwiex Stat Membru;(9) “pajjiż assoċjat” tfisser pajjiż terz li huwa parti minn ftehim internazzjonali mal-Komunità Ewropea tal-Enerġija Atomika, li taħt it-termini jew abbażi tiegħu dan jikkontribwixxi finanzjarjament għall-Programm Kwadru 2012-2013 kollu jew xi parti minnu;(10) "organizzazzjoni internazzjonali" tfisser organizzazzjoni intergovernmentali, li jkollha personalità ġuridika taħt il-liġi pubblika internazzjonali, mhux tal-Unjoni Ewropea, kif ukoll kull aġenzija speċjalizzata mwaqqfa minn tali organizzazzjoni internazzjonali;(11) "organizzazzjoni internazzjonali b'interessi Ewropej" tfisser organizzazzjoni internazzjonali, li l-maġġoranza tal-membri tagħha huma Stati Membri jew pajjiżi assoċjati, u li l-għan ewlieni tagħha hu li tippromwovi l-kooperazzjoni xjentifika u teknoloġika fl-Ewropa;(12) "korp pubbliku" tfisser kull entità ġuridika mwaqqfa bħala tali permezz tal-liġi nazzjonali, u organizzazzjonijiet internazzjonali;(13) "SMEs" tfisser intrapriżi mikro, żgħar u ta’ daqs medju fi ħdan it-tifsira tar-Rakkomandazzjoni Nru 2003/361/KE;(14) "programm ta' ħidma" tfisser pjan adottat mill-Kummissjoni għall-implimentazzjoni ta' programm speċifiku kif identifikat fl-Artikolu 6 tad-Deċiżjoni Nru.../.../Euratom[19];(15) "skemi ta' finanzjament" tfisser il-mekkaniżmi għall-finanzjament ta' azzjonijiet indiretti mill-Komunità kif stabbilit fl-Anness II għad-Deċiżjoni Nru.../.../Euratom;Għall-finijiet tal-punt (1) tal-ewwel paragrafu, fil-każ tal-persuni fiżiċi, referenzi għall-istabbiliment jitqiesu bħala referenza għar-residenza abitwali.Artikolu 3KunfidenzjalitàSuġġett għall-kundizzjonijiet stabbiliti fil-mudell tal-ftehim ta' għotja, il-mudell tal-ittra ta' ħatra jew kuntratt, il-Kummissjoni u l-parteċipanti għandhom iżommu kunfidenzjali kwalunkwe dejta, għarfien u dokumenti mgħoddija lilhom bħala kunfidenzjali.KAPITOLU IIPARTEĊIPAZZJONIArtikolu 4Regoli speċifiċi għar-riċerka fl-enerġija mill-fużjoniIr-regoli stabbiliti f'dan il-Kapitolu japplikaw mingħajr preġudizzju għal regoli speċifiċi għal attivitajiet fil-qasam tematiku "Riċerka fl-enerġija mill-fużjoni" stabbiliti fil-Kapitolu IV.SEZZJONI 1KUNDIZZJONIJIET MINIMIARTIKOLU 5 PRINċIPJI ġENERALI1. Kwalunkwe impriża, università jew ċentru ta' riċerka jew entità ġuridika oħra, kemm jekk stabbiliti fi Stat Membru kif ukoll jekk f'pajjiż assoċjat, u kif ukoll jekk f'pajjiż terz, jistgħu jieħdu sehem f'azzjoni indiretta sakemm ikunu onoraw il-kundizzjonijiet minimi stabbiliti f'dan il-Kapitolu, inklużi l-kundizzjonijiet speċifikati skont l-Artikolu 11.2. Madanakollu, fil-każ ta' azzjoni indiretta kif imsemmi fl-Artikoli 6 jew 8, li taħthom ikun possibbli li l-kundizzjonijiet minimi jkunu ssodisfati mingħajr il-parteċipazzjoni ta' entità ġuridika stabbilita fi Stat Membru, liema parteċipazzjoni għandha tkun soġġetta għal kundizzjoni oħra, għandha tittejjeb, permezz tagħha, il-kisba tal-għanijiet stipulati fl-Artikoli 1 u 2 tat-Trattat.3. Iċ-Ċentru Konġunt tar-Riċerka tal-Kummissjoni minn issa 'il quddiem "iċ-ĊKR", jista' jieħu sehem f'azzjonijiet indiretti bl-istess mod u bl-istess drittijiet u obbligi bħala entità ġuridika stabbilita fi Stat Membru.Artikolu 6 Kundizzjonijiet minimi1. Il-kundizzjonijiet minimi għal azzjonijiet indiretti għandhom ikunu dawn li ġejjin:(a) iridu jieħdu sehem minn tal-inqas tliet entitajiet ġuridiċi, li kull waħda minnhom tkun stabbilita fi Stat Membru jew f'pajjiż assoċjat, u l-ebda tnejn minnhom ma jkunu stabbiliti fl-istess Stat Membru jew pajjiż assoċjat;(b) it-tliet entitajiet ġuridiċi kollha għandhom ikunu indipendenti minn xulxin skont l-Artikolu 7.2. Għall-finijiet tal-punt (a) tal-paragrafu 1, fejn wieħed mill-parteċipanti jkun iċ-ĊKR, jew tkun organizzazzjoni internazzjonali b'interessi Ewropej jew entità maħluqa taħt il-liġi tal-Unjoni Ewropea, dawn il-parteċipanti għandhom jitqiesu stabbiliti fi Stat Membru jew f'pajjiż assoċjat barra xi Stat Membru jew pajjiż assoċjat li fih ikun stabbilit parteċipant ieħor fl-istess azzjoni.Artikolu 7 Indipendenza1. Żewġ entitajiet ġuridiċi għandhom jitqiesu bħala indipendenti minn xulxin fejn l-ebda waħda minnhom ma tkun taħt il-kontroll dirett jew indirett tal-oħra jew taħt l-istess kontroll dirett jew indirett bħall-oħra.2. Għall-finijiet tal-paragrafu 1, il-kontroll jista’ b’mod partikolari jieħu waħda mill-forom li ġejjin:(a) iż-żamma diretta jew indiretta ta’ aktar minn 50% tal-valur nominali tal-kapital azzjonarju maħruġ fl-entità ġuridika konċernata, jew ta’ maġġoranza tad-drittijiet għall-vot tal-azzjonisti jew tal-assoċjati ta' dik l-entità;(b) iż-żamma diretta jew indiretta, bil-fatt jew bil-liġi, tas-setgħat għat-teħid ta’ deċiżjonijiet fl-entità ġuridika kkonċernata.3. Madankollu, ir-relazzjonijiet li ġejjin bejn entitajiet ġuridiċi m’għandhomx fihom infushom jiġu kkunsidrati li jikkostitwixxu relazzjonijiet ta’ kontroll:(a) l-istess korporazzjoni ta' investiment pubbliku, investitur istituzzjonali jew kumpannija li tipprovdi kapital ta' riskju ikollhom titolu dirett jew indirett ta' aktar minn 50 % tal-valur nominali tal-kapital tal-ishma maħruġa jew tal-maġġoranza tad-drittijiet tal-vot tal-azzjonisti jew tal-assoċjati;(b) L-entitajiet ġuridiċi kkonċernati jkunu proprjetà tal-istess entità pubblika jew ikunu ssorveljati minnha.Artikolu 8 Azzjonijiet ta' koordinazzjoni u appoġġ u t-taħriġ u l-iżvilupp tal-karriera tar-riċerkaturiGħal azzjonijiet ta’ koordinazzjoni u appoġġ, u azzjonijiet favur it-taħriġ u l-iżvilupp tal-karriera tar-riċerkaturi, il-kundizzjoni minima għandha tkun il-parteċipazzjoni ta’ entità ġuridika waħda.L-ewwel paragrafu m’għandux japplika fil-każ ta’ azzjonijiet li jikkoordinaw proġetti ta’ riċerka.Artikolu 9Parteċipanti uniċiFejn il-kundizzjonijiet minimi għal azzjoni indiretta jiġu sodisfatti minn għadd ta' entitajiet ġuridiċi, li flimkien jiffurmaw entità ġuridika waħda, din tal-aħħar tista' tkun il-parteċipant waħdieni f'azzjoni indiretta, sakemm hija tkun stabbilita fi Stat Membru jew f'pajjiż assoċjat.Artikolu 10Organizzazzjonijiet internazzjonali u entitajiet ġuridiċi stabbiliti f'pajjiżi terziIl-parteċipazzjoni f’azzjonijiet indiretti għandha tkun miftuħa għal organizzazzjonijiet internazzjonali u entitajiet ġuridiċi stabbiliti f’pajjiżi terzi wara li jkunu ssodisfaw il-kundizzjonijiet minimi stabbiliti f’dan il-Kapitolu, kif ukoll kull kundizzjoni speċifikata fil-programmi speċifiċi jew il-programmi ta’ ħidma rilevanti.Artikolu 11Kundizzjonijiet addizzjonaliB'żieda mal-kundizzjonijiet minimi stabbiliti f'dan il-Kapitolu, il-programmi speċifiċi jew il-programmi ta' ħidma jistgħu jistabbilixxu l-kundizzjonijiet rigward l-għadd minimu ta' parteċipanti.Huma jistgħu jistabbilixxu wkoll, skont in-natura u l-għanijiet tal-azzjoni indiretta, kundizzjonijiet addizzjonali li jridu jiġu ssodisfati fir-rigward tat-tip ta' parteċipant u, fejn ikun xieraq, tal-post tal-istabbiliment.SEZZJONI 2PROĊEDURISOTTOTAQSIMA 1SEJĦIET GĦALL-PROPOSTIArtikolu 12Sejħiet għall-proposti1. Il-Kummissjoni għandha toħroġ sejħiet għall-proposti għal azzjonijiet indiretti skont il-kundizzjonijiet meħtieġa stabbiliti fil-programmi speċifiċi u programmi ta’ ħidma rilevanti.Apparti l-pubbliċità speċifikata fir-Regolament (KE, Euratom) Nru 2342/2002, il-Kummissjoni għandha tippubblika s-sejħiet għall-proposti fuq il-websajt tal-Kummissjoni għas-Seba' Programm Kwadru 2012-2013, permezz ta' kanali ta' informazzjoni speċifika, u fil-punti ta' kuntatt nazzjonali stabbiliti mill-Istati Membri u l-pajjiżi assoċjati.2. Fejn ikun xieraq, il-Kummissjoni għandha tispeċifika fis-sejħa għal proposti li l-parteċipanti ma għandhomx għaliex jistabbilixxu ftehim ta' konsorzju.3. Is-sejħiet għal proposti għandu jkollhom għanijiet ċari sabiex jiżguraw li l-applikanti ma jweġbux inutilment.Artikolu 13EċċezzjonijietIl-Kummissjoni m'għandhiex toħroġ sejħiet għall-proposti għal dawn li ġejjin:(a) azzjonijiet ta' koordinazzjoni u appoġġ li jridu jitwettqu mill-entitajiet ġuridiċi identifikati fil-programmi speċifiċi jew fil-programmi ta' ħidma meta l-programm speċifiku jippermetti li l-programmi ta' ħidma jidentifikaw il-benefiċjarji, skont ir-Regolament (KE, Euratom) Nru 2342/2002;(b) azzjonijiet ta' koordinazzjoni u appoġġ li jikkonsistu f'xiri ta' oġġetti jew servizzi suġġetti għar-regoli dwar l-akkwist pubbliku stipulati fir-Regolament Finanzjarju;(c) azzjonijiet ta' koordinazzjoni u appoġġ relatati mal-ħatra ta' esperti indipendenti;(d) azzjonijiet oħra, meta dawn ikunu pprovduti mir-Regolament Finanzjarju jew mir-Regolament (KE, Euratom) Nru 2342/2002.SOTTOTAQSIMA 2EVALWAZZJONI U GĦAŻLAPROPOSTI U -AĠĠUDIKAZZJONI TA' GĦOTJIETArtikolu 14Evalwazzjoni, għażla u aġġudikazzjoni1. Il-Kummissjoni għandha tevalwa l-proposti kollha mressqa bi tweġiba għas-sejħa għall-proposti abbażi tal-prinċipji tal-evalwazzjoni u tal-kriterji tal-għażla u l-aġġudikazzjoni.Il-kriterji għandhom ikunu dawk ta' eċċellenza, impatt u implimentazzjoni. F'dawn il-kundizzjonijiet, il-programmi ta' ħidma għandhom jispeċifikaw iktar il-kriterji għall-evalwazzjoni u l-għażla u jistgħu jżidu rekwiżiti, koeffiċjenti ta' importanza u limiti minimi addizzjonali, jew jistabbilixxu aktar dettalji dwar l-applikazzjoni tal-kriterji.2. M'għandhiex tingħażel proposta li tmur kontra l-prinċipji fundamentali tal-etika jew li ma tissodisfax il-kundizzjonijiet previsti fil-programm speċifiku, fil-programm ta' ħidma jew fis-sejħa għal proposti. Proposta bħal din tista' tiġi eskluża mill-proċeduri ta' evalwazzjoni, għażla u aġġudikazzjoni fi kwalunkwe waqt.3. Il-proposti għandhom ikunu kklassifikati skont ir-riżultati tal-evalwazzjoni. Id-deċiżjonijiet ta' finanzjament għandom isiru fuq il-bażi ta' dik il-klassifikazzjoni..Artikolu 15Proċeduri għat-tressiq, evalwazzjoni, għażla u proċedurital-għotja1. Fejn sejħa għal proposti tispeċifika proċedura ta' evalwazzjoni fuq żewġ stadji, huma biss dawk il-proposti li jkunu għaddew l-ewwel stadju, fuq il-bażi tal-evalwazzjoni meta mqabbla ma' sett limitat ta' kriterji, li għandhom jimxu 'l quddiem għal evalwazzjoni ulterjuri.2. Fejn is-sejħa għal proposti tispeċifika proċedura ta' preżentazzjoni f'żewġ stadji, huma biss dawk l-applikanti li l-proposti tagħhom jissuperaw l-evalwazzjoni għall-ewwel stadju li għandhom jintalbu jippreżentaw proposta kompluta fit-tieni stadju.L-applikanti kollha għandhom jiġu mgħarrfa malajr bir-riżultati tal-ewwel stadju tal-evalwazzjoni.3. Il-Kummissjoni għandha tadotta u tippubblika regoli li jirregolaw il-proċedura għat-tressiq tal-proposti, kif ukoll il-proċeduri relatati ta' evalwazzjoni, għażla u aġġudikazzjoni u tippubblika gwidi għall-applikanti li jinkludu linji gwida għall-evalwaturi. B'mod partikolari, hija għandha tistabbilixxi regoli dettaljati għall-proċedura fuq żewġ stadji għat-tressiq (anke fir-rigward tal-kamp ta' applikazzjoni u n-natura tal-proposta fl-ewwel stadju kif ukoll ta' dawk tal-proposta kompleta fit-tieni stadju), u regoli għall-proċedura ta' evalwazzjoni f'żewġ partijiet.Il-Kummissjoni għandha tipprovdi l-informazzjoni u tistabbilixxi l-proċeduri għal rimedju għall-applikanti.4. Ir-regoli biex tiġi żgurata verfika konsistenti tal-eżistenza u l-istatus legali tal-parteċipanti, kif ukoll il-ħiliet operazzjonali u finanzjarji, f'azzjonijiet indiretti appoġġati fil-forma ta' għotja taħt is-Seba' Programm Kwadru tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007-2013) u taħt is-Seba' Programm Kwadru tal-Komunità Ewropea tal-Enerġija Atomika (Euratom) għar-riċerka nukleari u l-attivitajiet tar-riċerka (2007-2011) adottata bid-Deċiżjoni tal-Kummissjoni C(2007)/2466 tat-13 ta' Ġunju 2007 se japplikaw taħt il-Programm Kwadru (2012-2013).Il-Kummissjoni m'għandhiex tirrepeti tali verifika sakemm is-sitwazzjoni tal-parteċipant ikkonċernat ma tkunx inbidlet.Artikolu 16Ħatra ta' esperti indipendenti1. Il-Kummissjoni għandha taħtar esperti indipendenti sabiex jassistuha fl-evalwazzjonijiet tal-proposti.Għall-azzjonijiet ta' koordinazzjoni u appoġġ, imsemmija fl-Artikolu 13, l-esperti indipendenti għandhom jinħatru biss jekk il-Kummissjoni tqis li dan ikun xieraq.2. L-esperti indipendenti għandhom jintgħażlu fuq il-bażi tal-ħiliet u l-għarfien xierqa għall-ħidmiet assenjati lilhom. Fil-każijiet fejn esperti indipendenti jkollhom jittrattaw informazzjoni klassifikata, għandu jinkiseb il-permess ta' sigurtà xieraq qabel in-nomina.L-esperti indipendenti għandhom jiġu identifikati u magħżulin fuq il-bażi ta' sejħiet għal applikazzjonijiet minn individwi u sejħiet indirizzati lil organizzazzjonijiet relevanti bħal aġenziji nazzjonali tar-riċerka, istituzzjonijiet jew intrapriżi tar-riċerka bil-ħsieb li jiġu stabbiliti listi ta' kandidati adattati.Il-Kummissjoni tista', jekk tqis li jkun xieraq, tagħżel kwalunkwe individwu, bil-ħiliet adatti, li ma jkunx f'dawk fil-listi.Għandhom jittieħdu miżuri xierqa sabiex jiġi żgurat bilanċ raġonevoli bejn is-sessi meta jinħatru gruppi ta' esperti indipendenti.3. Meta taħtar espert indipendenti, il-Kummissjoni għandha tieħu l-passi kollha meħtieġa sabiex tiżgura li l-espert ma jiġix f'konflitt ta' interessi rigward is-suġġett li dwaru jkun meħtieġ li jagħti opinjoni.4. Il-Kummissjoni għandha tiffirma ittra ta' ħatra bejn il-Komunità u kull espert indipendenti abbażi tal-mudell tal-ittra ta' ħatra adottat mill-Kummissjoni skont is-Seba' Programm Kwadru (2007-2011) [20].5. Il-Kummissjoni għandha tippubblika darba f'sena fi kwalunkwe mezz xieraq, il-lista tal-esperti indipendenti li jkunu għenuha fil-Programm Kwadru (2012-2013) u f’kull wieħed mill-programmi speċifiċi.SOTTOTAQSIMA 3IMPLIMENTAZZJONI U FTEHIMIET TA' GĦOTJAArtikolu 17Ġenerali1. Il-parteċipanti għandhom jimplimentaw l-azzjoni indiretta u għandhom jieħdu l-miżuri meħtieġa u raġonevoli kollha għal dik il-fini. Il-parteċipanti fl-istess azzjoni indiretta għandhom jimplimentaw ix-xogħol in solidum vis-à-vis il-Komunità.2. Il-Kummissjoni għandha tfassal, abbażi tal-mudell ipprovdut fl-Artikolu 18 u b’konsiderazzjoni tal-karatteristiċi tal-iskema ta’ finanzjament ikkonċernata, ftehim ta’ għotja bejn il-Komunità u l-parteċipanti.3. Il-parteċipanti m'għandhom jagħmlu ebda impenji li jkunu inkompatibbli mal-ftehim ta' għotja.4. Fejn parteċipant jonqos milli jikkonforma mal-obbligi rigward l-implimentazzjoni teknika tal-azzjoni indiretta, il-parteċipanti l-oħrajn għandhom jikkonformaw mal-ftehim ta' għotja mingħajr ebda kontribut tal-Komunità kumplimentari sakemm il-Kummissjoni ma teħlishomx espressament minn dak l-obbligu.5. Jekk l-implimentazzjoni ta' azzjoni ssir impossibbli jew jekk il-parteċipanti jonqsu milli jimplimentawha, il-Kummissjoni għandha tiżgura t-tmiem tal-azzjoni.6. Il-parteċipanti għandhom jiżguraw li l-Kummissjoni tiġi mgħarrfa b'dak kollu li jkun qed jiġri li jista' jolqot l-implimentazzjoni tal-azzjoni indiretta jew l-interessi tal-Komunità.7. Fejn previst fil-ftehim ta' għotja, il-parteċipanti fl-azzjoni indiretta jistgħu jissottokuntrattaw ċerti elementi tax-xogħol li għandu jitwettaq lil partijiet terzi.8. Il-Kummissjoni għandha tistabbilixxi l-proċeduri ta' rimedju għall-parteċipanti.Artikolu 18 Dispożizzjonijiet ġenerali tal-ftehim ta' għotja1. Il-mudell tal-Ftehim ta' Għotja adottat bid-Deċiżjoni tal-Kummissjoni C(2007) 1509 tal-10 ta' April 2007, taħt is-Seba' Programm Kwadru (2007-2011) se japplika taħt il-Programm Kwadru 2012-2013.Il-ftehim ta' għotja għandu jistabbilixxi d-drittijiet u l-obbligi tal-parteċipanti fil-konfront tal-Komunità, skont id-Deċiżjoni Nru 2006/970/Euratom, dan ir-Regolament, ir-Regolament Finanzjarju, u r-Regoli ta' Implimentazzjoni, u skont il-prinċipji ġenerali tal-liġi tal-Komunità.Dan għandu jistabbilixxi wkoll, fuq l-istess kundizzjonijiet, id-drittijiet u l-obbligi ta' entitajiet ġuridiċi li jidħlu jieħdu sehem waqt li l-azzjoni indiretta tkun għaddejja.2. Fejn ikun xieraq, il-ftehim ta' għotja għandu jistipula liema parti mill-kontribut tal-Komunità għandha tkun ibbażata fuq ir-rimborż tal-ispejjeż eliġibbli, u liema parti għandha tkun ibbażata fuq rati fissi (inkluża skala ta' spejjeż ta' kull unità) jew somom f'daqqa.3. Il-ftehim ta' għotja għandu jistipula liema tibdiliet fil-kompożizzjoni tal-konsorzju jkunu jeħtieġu l-pubblikazzjoni minn qabel ta' sejħa kompetittiva.4. Il-ftehim ta' għotja jirrikjedi t-tressiq lill-Kummissjoni ta' rapporti tal-progress perjodiċi fir-rigward tal-implimentazzjoni tal-azzjoni indiretta kkonċernata.5. Fejn ikun xieraq, il-ftehim ta' għotja jista' jistipula li l-Kummissjoni għandha tiġi nnotifikata bil-quddiem b'kull intenzjoni ta' trasferiment tas-sjieda tat-tagħrif miksub lil parti terza.6. Fejn ftehim ta' għotja jesiġi li l-parteċipanti għandhom iwettqu attivitajiet ta' benefiċċju għal partijiet terzi, il-parteċipanti għandhom jirriklamaw dan b'mod wiesa' u jidentifikaw, jevalwaw u jagħżlu l-partijiet terzi b'mod trasparenti, ġust u imparzjali. Jekk ikun stipulat fil-programm ta’ ħidma, il-ftehim ta’ għotja għandu jistabbilixxi l-kriterji għall-għażla tat-tali partijiet terzi. Il-Kummissjoni tirriżerva d-dritt biex toġġezzjona għall-għażla tal-partijiet terzi.7. Il-Kummissjoni, f'koperazzjoni mill-qrib mal-Istati Membri, stabbilixxiet dan il-mudell ta' ftehim ta' għotja. Jekk ikun hemm ħtieġa ta' modifika sinifikattiva tal-mudell ta' ftehim ta' għotja, il-Kummissjoni għandha, f'koperazzjoni mill-qrib mal-Istati Membri, tirrivedih kif xieraq.8. Il-mudell ta' ftehim ta' għotja għandu jirrifletti l-prinċipji ġenerali stabbiliti fil-Karta Ewropea għar-Riċerkaturi u fil-Kodiċi ta' Kondotta għar-Reklutaġġ tar-Riċerkaturi. Dan għandu jindirizza, kif jixraq, is-sinerġiji mal-edukazzjoni fil-livelli kollha; id-disponibbiltà u l-ħila li jrawwmu d-djalogu u d-dibattitu dwar kwistjonijiet xjentifiċi u r-riżultati tar-riċerka mal-pubbliku wiesa’ lil hinn mill-komunità tar-riċerka; l-attivitajiet li jżidu l-parteċipazzjoni u l-irwol tan-nisa fir-riċerka; u l-attivitajiet li jindirizzaw l-aspetti soċjo-ekonomiċi tar-riċerka.9. Il-mudell ta' ftehim ta' għotja għandu jipprevedi sorveljanza u kontroll finanzjarju mill-Kummissjoni jew kwalunkwe rappreżentant awtorizzat minnha, u mill-Qorti tal-Awdituri.10. Il-ftehim ta' għotja jista' jistabbilixxi limiti ta' żmien għal parteċipanti biex jagħtu n-notifiki varji msemmijin f'dan ir-Regolament.Artikolu 19 Dispożizzjonijiet fir-rigward tal-użu u t-tixrid tad-drittijiet ta' aċċess1. Il-ftehim ta' għotja għandu jistabbilixxi d-drittijiet u l-obbligi rispettivi tal-parteċipanti fir-rigward tad-drittijiet ta' aċċess, l-użu u t-tixrid, safejn dawk id-drittijiet u l-obbligi ma jkunux ġew stabbiliti f'dan ir-Regolament.Għal dawk il-finijiet, dan jeħtieġ it-tressiq ta' pjan lill-Kummissjoni għall-użu u t-tixrid tal-għarfien u d-drittijiet miksuba.2. Il-ftehim ta’ għotja jispeċifika l-kundizzjonijiet li taħthom il-parteċipanti jistgħu joġġezzjonaw għal verifika teknoloġika dwar l-użu u t-tixrid tal-għarfien u d-drittijiet miksuba li tkun qed titwettaq minn ċerti rappreżentanti awtorizzati mill-Kummissjoni.Artikolu 20 Dispożizzjonijiet dwar it-terminazzjoniIl-ftehim ta’ għotja għandu jispeċifika r-raġunijiet tat-terminazzjoni tiegħu, għal kollox jew parzjalment, b’mod partikolari għal nuqqas ta’ konformità ma' dan ir-Regolament, prestazzjoni fqira jew ksur kuntrattwali, kif ukoll il-konsegwenzi fuq il-parteċipanti minħabba nuqqas ta' konformità min-naħa ta’ parteċipant ieħor.Artikolu 21Disposizzjonijiet speċifiċi1. Fil-każ ta' azzjonijiet indiretti għall-appoġġ ta' infrastrutturi ta' riċerka eżistenti u, fejn applikabbli, ta' infrastrutturi ta' riċerka ġodda, il-ftehim ta' għotja jista' jistipula dispożizzjonijiet speċifiċi rigward il-konfidenzjalità, il-pubbliċità u d-drittijiet tal-aċċess u l-impenji li jistgħu jolqtu l-utenti tal-infrastruttura.2. Fil-każ ta’ azzjonijiet indiretti biex ikunu appoġġati t-taħriġ u l-iżvilupp tal-karriera tar-riċerkaturi, il-ftehim jista’ jistipula dispożizzjonijiet speċifiċi rigward il-kunfidenzjalità, id-drittijiet tal-aċċess u l-impenji relatati mar-riċerkaturi li jibbenefikaw mill-azzjoni.3. Biex ikunu ssalvagwardjati l-interessi tad-difiża tal-Istati Membri fl-ambitu tal-Artikolu 24 tat-Trattat, il-ftehim ta’ għotja jistipula, fejn xieraq, dispożizzjonijiet speċifiċi dwar il-konfidenzjalità, il-klassifikazzjoni tat-tagħrif, id-drittijiet tal-aċċess, it-trasferiment tas-sjieda tal-għarfien u d-drittijiet miksuba u l-użu tagħhom.Artikolu 22Firma u adeżjoniIl-ftehim ta' għotja għandu jidħol fis-seħħ mal-iffirmar mill-koordinatur u mill-Kummissjoni.Għandu japplika għal kull parteċipant li jkun formalment aderixxa miegħu.SOTTOTAQSIMA 4KONSORZJIArtikolu 23Ftehim ta' konsorzji1. Ħlief fejn previst mod ieħor fis-sejħa għal proposti, il-parteċipanti kollha f'azzjoni indiretta għandhom jikkonkludu ftehim, minn issa 'l quddiem "il-ftehim ta' konsorzju", sabiex jirregola inter alia dawn li ġejjin:(a) l-organizzazzjoni interna tal-konsorzju;(b) id-distribuzzjoni tal-kontribut finanzjarju tal-Komunità;(c) ir-regoli addizzjonali għal dawk fil-Kapitolu III kif ukoll għal dawk id-dispożizzjonjiet relatati fil-ftehim ta' għotja;(d) ir-riżoluzzjoni ta’ tilwim intern, inklużi l-każijiet ta' abbuż tal-poter;(e) arranġamenti ta' obbligi, indemnifikazzjoni u konfidenzjalità bejn il-parteċipanti.2. Il-Kummissjoni għandha tistabbilixxi u tippubblika linji gwida dwar il-kwistjonijiet ewlenin li jistgħu jiġu indirizzati minn parteċipanti fil-ftehimiet ta' konsorzju tagħhom.Artikolu 24Koordinatur1. L-entitajiet ġuridiċi kollha li jixtiequ jipparteċipaw f'azzjoni indiretta għandhom jaħtru wieħed minn fosthom sabiex jagħmilha ta' koordinatur sabiex iwettaq il-kompiti li ġejjin skont dan ir-Regolament, ir-Regolament Finanzjarju, ir-Regolament (KE, Euratom) Nru 2342/2002, u l-ftehim ta' għotja:-{}-(a) jimmonitorja l-konformità mill-parteċipanti fl-azzjoni indiretta mal-obbligi tagħhom;(b) jivverifika jekk l-entitajiet ġuridiċi identifikati fil-ftehim ta' għotja lestewx il-formalitajiet meħtieġa għall-adeżjoni mal-ftehim ta' għotja;(c) jirċievi l-kontribut finanzjarju tal-Komunità u jagħmel distribuzzjoni tiegħu skont il-ftehim tal-konsorzju u l-ftehim ta' għotja;(d) iżomm ir-reġistri u l-kontijiet finanzjarji relevanti għall-kontribut finanzjarju tal-Komunità u jgħarraf lill-Kummissjoni dwar id-distribuzzjoni tiegħu skont l-Artikolu 23(1) u l-Artikolu 35;-{}-(e) jaġixxi ta' intermedjarju għal komunikazzjoni effiċjenti u korretta bejn il-parteċipanti u jirrapporta regolarment lill-parteċipanti u lill-Kummissjoni dwar il-progress tal-proġett.2. Il-koordinatur għandu jiġi identifikat fil-ftehim ta' għotja.Il-ħatra ta' koordinatur ġdid għandha teħtieġ l-approvazzjoni bil-miktub tal-Kummissjoni.Artikolu 25Tibdiliet fil-konsorzju1. Il-parteċipanti f’azzjoni indiretta jistgħu jaqblu li jżidu parteċipant ġdid jew li jneħħu parteċipant eżistenti skont id-dispożizzjonijiet stabbiliti għal dan il-għan fil-ftehim ta' konsorzju.2. Kwalunkwe entità ġuridika li tissieħeb f'azzjoni li tkun għaddejja għandha taderixxi formalment mal-ftehim ta' għotja.3. F'każijiet speċifiċi, fejn ikun previst fil-ftehim ta' għotja, il-konsorzju għandu jippubblika sejħa kompetittiva u jirriklamaha b'mod wiesa' bl-użu ta' appoġġ speċifiku ta' tagħrif, partikolarment is-siti tal-Internet dwar il-Programm Kwadru 2012-2013, l-istampa u fuljetti speċjalizzati, u l-punti ta' kuntatt nazzjonali mwaqqfin mill-Istati Membri u l-pajjiżi assoċjati għal tagħrif u appoġġ.Il-konsorzju għandu jivvaluta l-offerti fid-dawl tal-kriterji li jirregolaw l-azzjoni inizjali u bl-assistenza ta' esperti indipendenti maħturin mill-konsorzju, skont il-prinċipji stabbiliti fl-Artikoli 14 u 16.4. Il-konsorzju għandu jinnotifika lill-Kummissjoni b'kull bidla proposta li ssir fil-kompożizzjoni tiegħu, li tista' toġġezzjona fi żmien 45 jum min-notifika.It-tibdiliet fil-kompożizzjoni tal-konsorzju marbutin ma' proposti għal tibdiliet oħrajn fil-ftehim ta' għotja li mhumiex relatati direttament mal-bidla fil-kompożizzjoni għandhom ikunu suġġetti għall-approvazzjoni bil-miktub tal-Kummissjoni.SOTTOTAQSIMA 5MONITORAĠĠ U EVALWAZZJONITA' PROGRAMMI U AZZJONIJIET INDIRETTIU L-KOMUNIKAZZJONI TA' TAGĦRIFArtikolu 26Monitoraġġ u valutazzjoni1. Il-Kummissjoni għandha tissorvelja l-implimentazzjoni tal-azzjonijiet indiretti abbażi tar-rapporti tal-progress perjodiċi mressqa skont il-mudell tal-ftehim ta' għotja msemmi fl-Artikolu 18.B’mod partikolari, il-Kummissjoni għandha tissorvelja l-implimentazzjoni tal-pjan għall-użu u t-tixrid tal-għarfien u d-drittijiet miksuba, ippreżentat skont it-tieni subparagrafu tal-Artikolu 19(1).Għal dawk il-għanjiet, il-Kummissjoni tista' tkun megħjuna minn esperti indipendenti maħtura skont l-Artikolu 16.2. Il-Kummissjoni għandha twaqqaf u żżomm sistema ta' informazzjoni li tippermetti li l-monitoraġġ imsemmi fil-paragrafu 1 jitwettaq b'mod effiċjenti u koerenti fil-Programm Kwadru 2012-2013.Suġġett għall-Artikolu 3, il-Kummissjoni għandha tippubblika fuq kwalunkwe mezz adegwat tagħrif dwar il-proġetti ffinanzjati.3. Il-monitoraġġ u l-evalwazzjoni msemmija fl-Artikolu 6 tad-Deċiżjoni Nru .../.../Euratom[21] għandha tinkludi aspetti marbutin mal-applikazzjoni ta' dan ir-Regolament u għandha tindirizza l-impatt baġitarju tal-bidliet fis-sistema ta' kalkolku tal-ispiża kif imqabbel mas-Sitt Programm Kwadru adottat permezz tad-Deċiżjoni tal-Kunsill 2002/668/Euratom[22] u l-effetti tiegħu fuq il-piż amministrattiv għall-parteċipanti.4. Skont l-Artikolu 16, il-Kummissjoni għandha taħtar esperti indipendenti sabiex jgħinu fl-evalwazzjonijiet meħtieġa skont il-Programm Kwadru 2012-2013 u l-programm speċifiku tiegħu, u, jekk tinħass il-ħtieġa, għall-evalwazzjoni ta' Programmi Kwadri preċedenti.5. Barra minn hekk, il-Kummissjoni tista' twaqqaf gruppi ta' esperti indipendenti maħtura skont l-Artikolu 16, sabiex jagħtu parir dwar it-tfassil u l-implimentazzjoni tal-politika tar-riċerka tal-Komunità .Artikolu 27Tagħrif li għandu jsir disponibbli1. Soġġett għall-Artikolu 3, il-Kummissjoni għandha, fuq talba, tagħmel disponibbli għal kwalunkwe Stat Membru jew pajjiż assoċjat kwalunkwe tagħrif utli fil-pussess tagħha dwar għarfien u drittijiet miksuba li joħroġ mill-ħidma mwettqa fil-kuntest ta' azzjoni indiretta, sakemm jiġu ssodisfati l-kundizzjonijiet li ġejjin:(a) it-tagħrif ikkonċernat hu rilevanti għall-politika pubblika;(b) il-parteċipanti ma jkunux provdew raġunijiet sodi u suffiċjenti sabiex ma jingħatax it-tagħrif ikkonċernat.2. Taħt l-ebda ċirkostanza, l-għoti tat-tagħrif skont il-paragrafu 1 ma għandu jitqies li qed jittrasferixxi lir-reċipjent xi drittijiet jew obbligi tal-Kummissjoni jew tal-parteċipanti.Madanakollu, ir-reċipjent għandu jittratta kull tagħrif bħal dan bħala konfidenzjali sakemm ma jsirx pubbliku jew disponibbli pubblikament mill-parteċipanti, jew sakemm ma jkunx ġie kkomunikat lill-Kummissjoni mingħajr restrizzjonijiet ta' kunfidenzjalità.SEZZJONI 3IL-KONTRIBUT FINANZJARJU TAL-KOMUNITÀSOTTOTAQSIMA 1 ELIĠIBBILTÀ GĦALL-FINANZJAMENT U FOROM TA' GĦOTJIETArtikolu 28Eliġibbiltà għall-finanzjament1. L-entitajiet ġuridiċi li ġejjin, parteċipanti f'azzjoni indiretta, jistgħu jirċievu kontribut finanzjarju tal-Komunità:(a) kwalunkwe entità ġuridika stabbilita fi Stat Membru jew pajjiż assoċjat, jew maħluqa taħt il-liġi tal-Unjoni Ewropea;(b) kwalunkwe organizzazzjoni internazzjonali b'interessi Ewropej;2. Fil-każ ta’ organizzazzjoni internazzjonali parteċipanti, barra xi organizzazzjoni internazzjonali b’interessi Ewropej, jew entità ġuridika mwaqqfa f’pajjiż terz li mhuwiex pajjiż assoċjat, jista’ jingħata kontribut finanzjarju mill-Komunità sakemm tiġi ssodisfata minn tal-inqas waħda mill-kundizzjonijiet li ġejjin:(a) ikun hemm provvediment f'dan is-sens fil-programmi speċifiċi jew fil-programm ta' ħidma relevanti,(b) il-kontribut hu essenzjali għat-twettiq tal-azzjoni indiretta,(c) Il-kontribut huwa pprovdut fil-ftehim bilaterali xjentifiku u teknoloġiku jew xi ftehim ieħor bejn il-Komunità u l-pajjiż li fih l-entità ġuridika hija mwaqqfa.Artikolu 29Forom tal-għotjietIl-kontribut finanzjarju tal-Komunità għal għotjiet identifikati fl-Anness II għad-Deċiżjoni Nru.../.../Euratom[23] għandu jkun imsejjes fuq ir-rimborż, sħiħ jew parzjali, tal-ispejjeż eliġibbli.Madanakollu, il-kontribut finanzjarju tal-Komunità jista’ jieħu l-forma ta’ finanzjament b’rata fissa, inkluż finanzjament permezz ta’ skala ta’ spejjeż kull unità, jew somma b'rata fissa, jew jista’ jkun taħlita ta’ rimborż tal-spejjeż eliġibbli ma’ rati fissi u somom b'rata fissa. Il-kontribut finanzjarju tal-Komunità jista’ jieħu wkoll il-forma ta’ boroż ta’ studju jew premijiet.Il-programmi ta' ħidma u s-sejħiet għal proposti għandhom jispeċifikaw il-forom ta' għotjiet li għandhom jintużaw fl-azzjonijiet konċernati.Artikolu 30Rimborż tal-ispejjeż eliġibbli1. Azzjonijiet indiretti ffinanzjati b'għotjiet għandhom ikunu ko-finanzjati mill-parteċipanti.Sabiex isir rimborż tal-ispejjeż eliġibbli, il-kontribut finanzjarju tal-Komunità m'għandux iwassal għal qligħ.2. Għandhom ikunu kkunsidrati l-irċevuti għall-ħlas tal-għotja fi tmiem l-implimentazzjoni tal-azzjoni.3. Biex ikunu kkunsidrati bħala eliġibbli, l-ispejjeż imġarrba għall-implimentazzjoni ta’ azzjoni indiretta għandhom jissodisfaw dawn il-kundizzjonijiet li ġejjin:(a) iridu jkunu attwali;(b) għandhom ikunu saru tul il-perjodu tal-azzjoni, bl-eċċezzjoni tar-rapporti finali fejn ikun sar provvediment għal dan fil-ftehim tal-għotja;(c) għandhom ikunu ġew determinati skont il-prinċipji u l-prassi normali ta' kontabbiltà u amministrazzjoni tal-parteċipant u użati għall-iskop waħdieni li jintlaħqu l-għanijiet tal-azzjoni indiretta u r-riżultati mistennija minnha, b'mod konsistenti mal-prinċipji tal-ekonomija, l-effiċjenza u l-effikaċja;(d) għandhom ikunu mdaħħla fil-kontijiet tal-parteċipant u, fil-każ ta' xi kontribut minn partijiet terzi, għandhom ikunu mdaħħla fil-kontijiet tal-partijiet terzi;(e) għandhom ikunu ħielsa minn spejjeż mhux eliġibbli, b’mod partikolari taxxi indiretti identifikabbli inkluża t-taxxa fuq il-valur miżjud, dazji, imgħaxijiet dovuti, provvedimenti dwar il-possibbiltà ta’ telf jew nefqiet futuri, telf fuq il-kambju, spejjeż relatati mad-dħul mill-kapital, spejjeż iddikjarati jew li jkunu saru, jew rimborżati fir-rigward ta’ proġett ieħor tal-Komunità, dejn jew spejjeż tad-dejn, infiq żejjed jew bl-addoċċ, u kull spiża oħra li ma tissodisfax il-kundizzjonijiet imsemmija fil-punti (a) sa (d).Għall-finijiet tal-punt (a) tal-ewwel subparagrafu, l-ispejjeż medji għall-persunal jistgħu jintużaw jekk dawn ikunu konsistenti mal-prinċipji ta' amministrazzjoni u l-prassi tal-kontabbiltà tal-parteċipant u ma jvarjawx b'mod sinifikattiv mill-ispejjeż attwali.4. Filwaqt li l-kontribut finanzjarju tal-Komunità għandu jiġi kkalkulat b'referenza għall-ispiża tal-azzjoni indiretta globali, ir-rimborż għandu jkun imsejjes fuq l-ispejjeż irrapportati ta' kull parteċipant.Artikolu 31Spejjeż eliġibbli diretti u spejjeż eliġibbli indiretti1. L-ispejjeż eliġibbli għandhom jikkonsistu minn spejjeż li jistgħu jiġu attribwiti direttament lill-azzjoni, minn issa 'l quddiem imsejħa "spejjeż eliġibbli diretti" u, fejn applikabbli, minn spejjeż li ma jistgħux jiġu attribwiti direttament lill-azzjoni, imma li jkunu saru b'rabta diretta mal-ispejjeż eliġibbli diretti attribwiti lill-azzjoni, minn issa 'l quddiem imsejħa "spejjeż eliġibbli indiretti".2. Ir-rimborż ta' spejjeż tal-parteċipanti għandu jkun imsejjes fuq il-spejjeż diretti u indiretti eliġibbli tagħhom.Skont l-Artikolu 30(3)(c), parteċipant jista' juża metodu ssimplifikat ta' kalkolu tal-ispejjeż eliġibbli indiretti tiegħu fil-livell tal-entità ġuridika tiegħu jekk dan ikun skont il-prinċipju u l-prassi abitwali fiż-żamma tal-kontijiet tiegħu. Il-prinċipji li għandhom jiġu segwiti f'dan ir-rigward għandhom jiġu stabbiliti fil-mudell tal-ftehim ta' għotja.3. Il-ftehim ta’ għotja jista’ jipprovdi li r-rimborż ta’ spejjeż indiretti eliġibbli għandu jkun limitat għal perċentwal massimu tal-ispejjeż diretti eliġibbli, esklużi l-ispejjeż diretti eliġibbli għas-sottokuntratti, b’mod partikolari fil-każ tal-azzjonijiet ta’ koordinazzjoni u appoġġ, u, fejn huwa xieraq, l-azzjonijiet ta’ taħriġ u żvilupp tal-karriera tar-riċerkaturi.4. B'deroga mill-paragrafu 2, biex jiġu koperti l-ispejjeż diretti eliġibbli, parteċipant jista’ jagħżel rata fissa għat-total tal-ispejjeż diretti eliġibbli tiegħu, esklużi l-ispejjeż diretti eliġibbli tiegħu għas-sottokuntratti jew rimborż tal-ispejjeż ta' partijiet terzi.Il-Kummissjoni għandha tistabbilixxi rati fissi xierqa bbażati fuq approssimazzjoni mill-qrib tal-ispejjeż diretti reali konċernati, skont ir-Regolament Finanzjarju u r-Regolament (KE, Euratom) Nru 2342/2002.5. Korpi pubbliċi li ma joperawx bi qligħ, stabbilimenti tal-edukazzjoni sekondarja u superjuri, organizzazzjonijiet ta' riċerka u SMEs li ma jistgħux jidentifikaw b'ċertezza l-ispejjeż indiretti reali tagħhom għall-azzjoni konċernata, meta jipparteċipaw fi skemi ta' finanzjament li jinkludu riċerka u żvilupp teknoloġiku u attivitajiet ta' dimostrazzjoni, kif imsemmi fl-Artikolu 32, jistgħu jagħżlu rata fissa ta' 60% tal-ispejjeż eliġibbli indiretti totali.6. Ir-rati fissi kollha għandhom jiġu stabbiliti fil-mudell ta' ftehim ta' għotja.Artikolu 32Limiti ogħla ta’ finanzjament1. Għall-attivitajiet ta’ riċerka u żvilupp teknoloġiku, il-kontribuzzjoni finanzjarja tal-Komunità tista’ tilħaq massimu ta’ 50% tal-ispejjeż totali eleġibbli.Madanakollu, fil-każ ta' korpi pubbliċi li ma joperawx bi qligħ, istituzzjonijiet ta' edukazzjoni sekondarja u superjuri, organizzazzjonijiet ta' riċerka u SMEs, dan jista' jilħaq massimu ta' 75% tal-ispejjeż totali eliġibbli.2. Għall-attivitajiet ta’ dimostrazzjoni, il-kontribuzzjoni finanzjarja Komunitarja tista’ tilħaq massimu ta’ 50% ta' l-ispejjeż totali eleġibbli.3. Għal attivitajiet appoġġati minn azzjonijiet ta’ koordinazzjoni u appoġġ, u azzjonijiet għal taħriġ u żvilupp tal-karriera tar-riċerkaturi, il-kontribut finanzjarju tal-Komunità jista’ jilħaq massimu ta’ 100% tal-ispejjeż totali eliġibbli.4. Għal attivitajiet ta’ amministrazzjoni, inklużi ċertifikati dwar id-dikjarazzjonijiet finanzjarji, u attivitajiet oħra mhux koperti mill-paragrafi 1, 2 u 3, il-kontribut finanzjarju tal-Komunità jista’ jilħaq massimu ta’ 100% tal-ispejjeż totali eliġibbli.L-attivitajiet l-oħrajn imsemmija fl-ewwel subparagrafu jinkludu, inter alia , taħriġ f'azzjonijiet li ma jaqgħux fl-iskema ta' finanzjament għal taħriġ u żvilupp tal-karriera tar-riċerkaturi, għall-koordinazzjoni, għan-netwerking, u għat-tixrid.5. Għall-finijiet tal-paragrafi 1 sa 4, għandhom jitqiesu l-ispejjeż eliġibbli u l-irċevuti sabiex ikun iddeterminat il-kontribut finanzjarju tal-Komunità.6. Il-paragrafi 1 sa 5 għandhom japplikaw, kif xieraq, fil-każ ta’ azzjonijiet indiretti fejn jintuża finanzjament b’rata fissa jew finanzjament permezz ta’ somma b'rata fissa għall-azzjoni indiretta kollha.Artikolu 33Rappurtaġġ u awditjar ta' spejjeż eliġibbli1. Għandhom jiġu preżentati rapporti perjodiċi lill-Kummissjoni dwar l-ispejjeż eliġibbli, l-interessi finanzjarji li jkunu daħlu minn pre-finanzjament, u l-irċevuti relatati mal-azzjoni indiretta konċernata u, fejn ikun xieraq, ċertifikat dwar ir-rendikonti finanzjarji, skont ir-Regolament Finanzjarju u r-Regolament (KE, Euratom) Nru 2342/2002.L-eżistenza tal-kofinanzjament fir-rigward tal-azzjoni konċernata għandha tiġi rrappurtata u, fejn ikun xieraq, iċċertifikata fi tmiem l-azzjoni.2. Minkejja r-Regolament Finanzjarju u r-Regolament (KE, Euratom) Nru 2342/2002, ċertifikat dwar id-dikjarazzjonijiet finanzjarji għandu jkun biss obbligatorju meta l-ammont kumulattiv ta' ħlasijiet interim u ħlasijiet tal-bilanċ li jingħataw lil parteċipant ikun ekwivalenti għal EUR 375 000 jew aktar għal azzjoni indiretta.Madankollu, għal azzjonijiet indiretti li jdumu sentejn jew anqas, għandu jintalab mill-parteċipant mhux aktar minn ċertifikat wieħed dwar ir-rendikonti finanzjarji, fl-aħħar tal-proġett.Iċ-ċertifikati dwar ir-rendikonti finanzjarji ma għandhomx ikunu meħtieġa għal azzjonijiet indiretti rimborżati b'mod sħiħ permezz ta' somom b'rati fissi jew rati fissi.3. Fil-każ ta' korpi pubbliċi, organizzazzjonijiet tar-riċerka, u istituzzjonijiet tal-edukazzjoni sekondarja u superjuri, ċertifikat dwar ir-rendikonti finanzjarji kif meħtieġ skont il-paragrafu 1 jista' jsir minn uffiċjal pubbliku kompetenti.Artikolu 34Networks ta' Eċċellenza1. Il-programm ta' ħidma għandu jipprovdi għall-forom ta' għotjiet li għandhom jintużaw għan-Netwerks ta' Eċċellenza.2. Fejn il-kontribut finanzjarju tal-Komunità għal Netwerks ta' Eċċellenza jieħu l-forma ta' somma b'rata fissa, din għandha tkun ikkalkulata skont l-għadd ta' riċerkaturi li jridu jiġu integrati fin-Netwerk ta' Eċċellenza u l-perjodu tal-azzjoni. Il-valur tal-unità għal somom b'rata fissa mħallsin għandu jkun ta' EUR 23 500 kull sena u għal kull riċerkatur.Dan l-ammont għandu jiġi aġġustat mill-Kummissjoni skont ir-Regolament Finanzjarju u r-Regolament (KE, Euratom) Nru 2342/2002.3. Il-programm ta' ħidma għandu jistabbilixxi l-għadd massimu ta' parteċipanti u, fejn xieraq, l-għadd massimu tar-riċerkaturi li jista' jintuża bħala bażi tal-kalkolu tas-somma f'daqqa massima. Madankollu, parteċipanti aktar mill-għadd massimu għall-istabbiliment tal-kontribut finanzjarju, jistgħu jieħdu sehem skont kif ikun xieraq.4. Il-ħlas tal-kontribut finanzjarju għandu jsir permezz ta' ħlasijiet perjodiċi.Dawk il-ħlasijiet perjodiċi għandhom isiru skont il-valutazzjoni tal-progress fl-implimentazzjoni tal-Programm Konġunt tal-Attivitajiet permezz tal-kejl tal-integrazzjoni tar-riżorsi u l-kapaċitajiet tar-riċerka msejjes fuq indikaturi tal-prestazzjoni, negozjati mal-konsorzju u speċifikati fil-ftehim ta' għotja.SOTTOTAQSIMA 2ĦLAS, DISTRIBUZZJONI, IRKUPRUU GARANZIJIArtikolu 35Ħlas u distribuzzjoni1. Il-kontribut finanzjarju tal-Komunità għandu jitħallas lill-parteċipanti permezz tal-koordinatur mingħajr dewmien żejjed.2. Il-koordinatur għandu jżomm rekords li jippermettu li jkun determinat f’kull ħin x’porzjon tal-fondi tal-Komunità jkun iddistribwit lil kull parteċipant.Il-koordinatur għandu jgħaddi dan it-tagħrif lill-Kummissjoni meta jintalab jagħmel dan.Artikolu 36L-IrkupruIl-Kummissjoni tista' tadotta deċiżjoni ta' rkupru skont ir-Regolament Finanzjarju.Artikolu 37Mekkaniżmu sabiex jiġi evitat ir-riskju1. Ir-responsabbiltà finanzjarja ta' kull parteċipant għandha tiġi limitata għad-dejn tagħha stess, suġġetta għall-paragrafi 2 sa 5.2. Sabiex jiġi amministrat ir-riskju assoċjat man-nuqqas ta' rkupru ta' somom dovuti lill-Komunità, il-Kummissjoni għandha tistabbilixxi u topera "fond ta' garanzija tal-parteċipanti" (minn issa 'l quddiem "il-Fond") skont l-Anness.L-interessi finanzjarji ġġenerati mill-Fond għandhom jiżdiedu mal-Fond u għandhom iservu esklussivament għall-finijiet stipulati fil-punt 3 tal-Anness, mingħajr preġudizzju għall-punt 4 tiegħu.3. Il-kontribut lill-Fond minn parteċipant ta' azzjoni indiretta li jieħu l-forma ta' għotja m'għandux jaqbeż il-5 % tal-kontribut finanzjarju tal-Komunità dovut lill-parteċipant. Fl-aħħar tal-azzjoni l-ammont kontribwit lill-Fond għandu jingħata lura lill-parteċipant, permezz tal-koordinatur, suġġett għall-paragrafu 4.4. Jekk l-interessi ġġenerati mill-Fond mhumiex biżżejjed sabiex ikopru s-somom dovuti lill-Komunità, il-Kummissjoni tista' tnaqqas mill-ammont li jingħata lura lill-parteċipant, mhux aktar minn wieħed fil-mija tal-kontribut finanzjarju tal-Komunità għall-Fond.5. It-tnaqqis imsemmi fil-paragrafu 4 m'għandux japplika għal korpi pubbliċi, entitajiet ġuridiċi li l-parteċipazzjoni tagħhom fl-azzjoni indiretta hija ggarantita minn Stat Membru jew pajjiż assoċjat, u istituzzjonijiet tal-edukazzjoni sekondarja u ogħla;6. Il-Kummissjoni għandha tagħmel verifika ex-ante tal-kapaċità finanzjarja tal-koordinaturi, u tal-parteċipanti li mhumiex imsemmijin fil-paragrafu 5 li jitolbu kontribut finanzjarju tal-Komunità f'azzjoni indiretta li taqbeż EUR 500 000, ħlief f'ċirkustanzi eċċezzjonali meta, fuq bażi ta' tagħrif diġà disponibbli, ikun hemm raġunijiet iġġustifikati sabiex tkun iddubitata l-kapaċità finanzjarja tal-parteċipanti.7. Il-fond ta' garanzija tal-Parteċipanti għandu jitqies bħala garanzija suffiċjenti taħt ir-Regolament Finanzjarju. L-ebda garanzija jew sigurtà addizzjonali ma għandha tintalab mill-parteċipanti jew tiġi imposta fuqhom.KAPITOLU IIITIXRID U UŻU, U DRITTIJIET GĦAL AĊĊESSSEZZJONI 1GĦARFIEN U DRITTIJIET MIKSUBAARTIKOLU 38 REGOLI SPEċIFIċI GħAR-RIċERKA FL-ENERġIJA MILL-FUżJONIIr-regoli stabbiliti f'dan il-Kapitolu japplikaw mingħajr preġudizzju għal regoli speċifiċi għal attivitajiet fil-qasam tematiku "Riċerka fl-enerġija mill-fużjoni" stabbiliti fil-Kapitolu IV.SOTTOTAQSIMA 1SJIEDAArtikolu 39 Sjieda tal-għarfien u d-drittijiet miksuba1. L-għarfien u d-drittijiet miksuba li jirriżultaw mill-ħidma mwettqa taħt azzjonijiet indiretti barra dawk imsemmijin fil-paragrafu 3 għandu jkun il-proprjetà tal-parteċipant li jwettaq il-ħidma biex jiġu ġġenerati l-għarfien u d-drittijiet miksuba.2. Jekk impjegati jew persunal ieħor li jaħdem għal parteċipant ikunu intitolati għal drittijiet fuq l-għarfien u d-drittijiet miksuba, il-parteċipant għandu jiżgura li jkun possibbli li dawk id-drittijiet jiġu eżerċitati b'mod kompatibbli mal-obbligi tiegħu taħt il-ftehim ta' għotja.3. L-għarfien u d-drittijiet miksuba għandhom ikunu l-proprjetà tal-Komunità fil-każijiet li ġejjin:(a) azzjonijiet ta' koordinazzjoni u appoġġ li jikkonsistu f'xiri ta' oġġetti jew servizzi suġġetti għar-regoli dwar l-akkwist pubbliku stipulati fir-Regolament Finanzjarju;(b) azzjonijiet ta' koordinazzjoni u appoġġ relatati ma' esperti indipendenti.Artikolu 40Drittijiet konġunti sjieda ta' għarfien u drittijiet miksuba1. Fejn għadd ta' parteċipanti jkunu wettqu ħidma konġunta li tiġġenera tagħrif ġdid u fejn is-sehem rispettiv tagħhom tal-ħidma ma jkunx jista' jiġi aċċertat, huma għandhom ikollhom sjieda konġunta tat-tali għarfien u drittijiet miksuba .Huma għandhom jistabbilixxu ftehim dwar l-allokazzjoni u t-termini ta' eżerċizzju ta' sjieda konġunta skont it-termini tal-ftehim ta' għotja.2. Fejn ma jkunx għadu ġie konkluż ftehim ta' sjieda konġunta, kull wieħed mis-sidien konġunti għandu jkun intitolat li jagħti liċenzji mhux esklussivi lil partijiet terzi, mingħajr ebda dritt ta' subliċenzjar, suġġett għall-kundizzjonijiet li ġejjin:(a) għandu jingħata avviż bil-quddiem lis-sidien konġunti l-oħra;(b) għandu jingħata kumpens ġust u raġonevoli lis-sidien konġunti l-oħra.3. Fuq talba, il-Kummissjoni għandha tagħti gwida dwar aspetti possibbli li għandhom jiġu inklużi fil-ftehim ta' sjieda konġunta.Artikolu 41Trasferiment ta' għarfien u drittijiet miksuba1. Is-sid tal-għarfien u d-drittijiet miksuba jista' jittrasferixxihom lil kwalunkwe entità ġuridika, soġġett għall-paragrafi 2 sa 5 ta' dan l-Artikolu u l-Artikolu 42.2. Fejn parteċipant jittrasferixxi d-dritt ta' sjieda tal-għarfien u drittijiet miksuba, huwa għandu jgħaddi l-obbligi tiegħu dwar dak l-għarfien u d-drittijiet miksuba liċ-ċessjonarju, inkluż l-obbligu li jgħaddihom lil kwalunkwe ċessjonarju sussegwenti, skont il-ftehim ta' għotja.3. Suġġett għall-obbligi tiegħu rigward il-kunfidenzjalità, fejn il-parteċipant jeħtieġlu li jgħaddi d-drittijiet ta' aċċess, huwa għandu jinnotifika bil-quddiem lill-parteċipanti l-oħrajn fl-istess azzjoni, flimkien ma' tagħrif suffiċjenti dwar il-proprjetarju l-ġdid tal-għarfien u d-drittijiet miksuba sabiex jippermettilhom li jeżerċitaw id-drittijiet ta' aċċess tagħhom taħt il-ftehim ta' għotja.Madanakollu, il-parteċipanti l-oħrajn jistgħu, permezz ta' ftehim bil-miktub, jirrinunzjaw għad-dritt ta' avviż individwali bil-quddiem fil-każ ta' trasferimenti tad-dritt ta' proprjetà minn parteċipant lil xi parti terza identifikata speċifikament.4. Wara n-notifika skont l-ewwel subparagrafu tal-paragrafu 3, kwalunkwe parteċipant ieħor jista' joġġezzjona għal kwalunkwe trasferiment tad-dritt ta' proprjetà għar-raġuni li tkun tolqot ħażin id-drittijiet ta' aċċess tagħhom.Fejn kwalunkwe wieħed mill-parteċipanti l-oħrajn juri li d-drittijiet tagħhom ikunu se jiġu milquta ħażin, it-trasferiment maħsub ma għandux iseħħ qabel jintlaħaq ftehim bejn il-parteċipanti konċernati.5. Fejn hu xieraq, il-ftehim ta’ għotja jista’ jipprovdi li l-Kummissjoni tkun trid tiġi nnotifikata minn qabel b’kull trasferiment maħsub ta’ sjieda jew bi kwalunkwe għotja intenzjonata ta' liċenzja lil parti terza li hija stabbilita f'pajjiż terz mhux assoċjat fil-Programm Kwadru 2012-2013.Artikolu 42Preservazzjoni tal-kompetittività Ewropea, l-interessi tad-difiża tal-Istati Membri u l-prinċipji ta' etikaIl-Kummissjoni tista' toġġezzjona għat-trasferiment tad-dritt ta' sjieda tal-għarfien u d-drittijiet miksuba, jew tal-għoti ta' liċenzja esklussiva rigward l-għarfien u d-drittijiet miksuba, lil partijiet terzi stabbiliti f'pajjiż terz mhux assoċjat fil-Programm Kwadru 2012-2013, jekk tqis li dan mhuwiex konformi mal-interessi tal-iżvilupp tal-kompetittività tal-ekonomija Ewropea, jew mal-interessi tad-difiża tal-Istati Membri fis-sens tal-Artikolu 24 tat-Trattat jew li mhuwiex konsistenti ma' prinċipji etiċi.F’dawn il-każijiet, it-trasferiment tas-sjieda jew tal-għoti ta’ liċenzja esklussiva m’għandux isir sakemm il-Kummissjoni ma tkunx sodisfatta li qed jiġu implimentati salvagwardji xierqa.SOTTOTAQSIMA 2PROTEZZJONI, PUBBLIKAZZJONITIXRID U UŻUArtikolu 43Protezzjoni tal-għarfien u d-drittijiet miksubaFejn l-għarfien u d-drittijiet miksuba jistgħu jiġu applikat industrijalment jew kummerċjalment, il-proprjetarju tagħhom għandu jipprovdi għall-protezzjoni adegwata u effikaċi tiegħu, filwaqt li jitqiesu l-interessi leġittimi tiegħu, b'mod partikolari l-interessi kummerċjali, tal-parteċipanti l-oħra fl-azzjoni indiretta konċernata.Fejn parteċipant li ma jkunx il-proprjetarju tal-għarfien u d-drittijiet miksuba jinvoka interess leġittimu tiegħu, huwa għandu, fi kwalunkwe ħin, juri li se jsofri dannu kbir sproporzjonat.Fejn l-għarfien u d-drittijiet miksuba jistgħu jiġu applikati industrijalment jew kummerċjalment u l-proprjetarju tagħhom ma jipproteġihomx, u ma jittrasferihomx lil parteċipant ieħor, entità affiljata stabbilita fi Stat Membru jew pajjiż assoċjat jew kwalunkwe parti terza oħra stabbilita fi Stat Membru jew pajjiż assoċjat flimkien mal-obbligi assoċjati skont l-Artikolu 41, ebda attività ta' tixrid ma tista' ssir qabel ma l-Kummissjoni tkun ġiet mgħarrfa.F'każijiet bħal dawn, il-Kummissjoni tista', bil-kunsens tal-parteċipant konċernat, tassumi d-dritt ta' sjieda tal-għarfien u d-drittijiet miksuba u tadotta miżuri għall-protezzjoni adegwata u effikaċi tiegħu. Il-parteċipant konċernat jista' jirrifjuta l-kunsens biss jekk ikun jista' juri li l-interessi leġittimi tiegħu jkunu se jsofru dannu kbir sproporzjonat.Artikolu 44Dikjarazzjoni rigward appoġġ finanzjarju tal-KomunitàIl-pubblikazzjonijiet kollha, l-applikazzjonijiet kollha għall-privattivi magħmulin minn jew f'isem parteċipant, jew kull tixrid ieħor relatat ma' għarfien u drittijiet miksuba, għandhom jinkludu dikjarazzjoni, li tista' tinkludi mezzi viżivi, li l-għarfien u d-drittijiet miksuba kkonċernati kienu ġġenerati bl-għajnuna tal-appoġġ finanzjarju tal-Komunità.It-termini ta' dik id-dikjarazzjoni għandhom jiġu stabbiliti fil-ftehim ta' għotja.Artikolu 45 Użu u tixrid1. Il-parteċipanti għandhom jużaw l-għarfien u d-drittijiet miksuba li jippossjedu, jew jiżguraw li dan jintuża.2. Kull parteċipant għandu jiżgura li l-għarfien u d-drittijiet miksuba li għandu s-sjieda tagħhom ikunu mxerrda kemm jista' jkun b'ħeffa. Jekk jonqos milli jagħmel dan, il-Kummissjoni tista' xxerred dak l-għarfien u d-drittijiet miksuba skont l-Artikolu 12 tat-Trattat.Il-ftehim ta' għotja jista' jistipula limiti ta' żmien f'dan ir-rigward.3. Attivitajiet ta’ tixrid għandhom ikunu kompatibbli mal-protezzjoni tad-drittijiet tal-proprjetà intellettwali, l-obbligi tal-konfidenzjalità, u l-interessi leġittimi tas-sid tal-għarfien u d-drittijiet miksuba u l-interessi ta' difiża tal-Istati Membri fit-tifsira tal-Artikolu 24 tat-Trattat.4. Il-parteċipanti l-oħrajn ikkonċernati għandhom jiġu mgħarrfa bil-quddiem dwar kull attività ta' tixrid.Wara n-notifika, kull wieħed minn dawk il-parteċipanti jista' joġġezzjona jekk huwa jqis li l-interessi leġittimi tiegħu fir-rigward tat-tagħrif miksub jew tat-tagħrif eżistenti tiegħu jistgħu jsofru dannu kbir sproporzjonat. Fit-tali każijiet, l-attività ta’ tixrid ma tistax issir sakemm ma jitteħdux il-passi xierqa għas-salvagwardja ta’ dawk l-interessi leġittimi.SEZZJONI 2DRITTIJIET TA' AĊĊESS GĦAL TAGĦRIF EŻISTENTI U GĦAL GĦARFIEN U DRITTIJIET MIKSUBAARTIKOLU 46 TAGħRIF EżISTENTI KOPERTIl-parteċipanti jistgħu jiddefinixxu t-tagħrif eżistenti meħtieġ għall-finijiet ta' azzjoni indiretta fi ftehim bil-miktub u, fejn ikun xieraq, jistgħu jeskludu tagħrif eżistenti speċifiku.Artikolu 47Prinċipji1. It-talbiet kollha għad-drittijiet ta’ aċċess għandhom isiru bil-miktub.2. Sakemm ma jkunx miftiehem mod ieħor mis-sid tal-għarfien u d-drittijiet miksuba jew tat-tagħrif eżistenti, id-drittijiet ta’ aċċess ma għandhomx jikkonferixxu d-dritt li jingħataw sottoliċenzji.3. Liċenzji esklussivi għal għarfien u drittijiet miksuba jew tagħrif eżistenti jistgħu jingħataw, suġġetti għall-konferma bil-miktub mill-parteċipanti l-oħra kollha li huma jirrinunzjaw għad-drittijiet ta' aċċess fuqu.4. Mingħajr preġudizzju għall-paragrafu 3, kull ftehim li jipprevedi drittijiet ta' aċċess għal għarfien u drittijiet miksuba jew tagħrif eżistenti għal parteċipanti jew partijiet terzi għandu jkun tali li jiżgura li jinżammu d-drittijiet ta' aċċess potenzjali għall-parteċipanti l-oħra5. Mingħajr preġudizzju għall-Artikoli 48 u 49 u għall-ftehim ta' għotja, il-parteċipanti fl-istess azzjoni għandhom jgħarrfu lil xulxin malajr kemm jista' jkun b'kull limitu għall-għoti ta' drittijiet ta' aċċess għal tagħrif eżistenti, jew b'kull restrizzjoni oħra li tista' tolqot b'mod sostanzjali l-għoti tad-drittijiet ta' aċċess.6. It-terminazzjoni tal-parteċipazzjoni tiegħu f'azzjoni indiretta m'għandha bl-ebda mod taffettwa l-obbligu ta' dak il-parteċipant li jagħti drittijiet tal-aċċess lill-bqija tal-parteċipanti fl-istess azzjoni taħt it-termini u l-kundizzjonijiet stabbiliti fil-ftehim ta' għotja.Artikolu 48Drittijiet tal-aċċess għall-implimentazzjoni ta' azzjonijiet indiretti1. Id-drittijiet tal-aċċess għal għarfien u drittijiet miksuba għandhom jingħataw lill-parteċipanti l-oħra fl-istess azzjoni indiretta, jekk dawn ikunu meħtieġa sabiex jippermettu lil dawk il-parteċipanti li jwettqu l-ħidma tagħhom taħt dik l-azzjoni indiretta.Tali drittijiet ta' l-aċċess għandhom jingħataw ħielsa minn drittijiet ta' royalties.2. Id-drittijiet tal-aċċess għal tagħrif eżistenti għandhom jingħataw lill-parteċipanti l-oħra fl-istess azzjoni indiretta, jekk dawn ikunu meħtieġa biex jippermettu lil dawk il-parteċipanti li jwettqu l-ħidma tagħhom taħt dik l-azzjoni indiretta sakemm il-parteċipant ikkonċernat huwa intitolat li jagħtihom.Tali drittijiet ta' aċċess għandhom jingħataw ħielsa minn drittijiet ta' royalties, sakemm ma jkunx miftiehem mod ieħor mill-parteċipanti kollha qabel l-adeżjoni tagħhom mal-ftehim ta' għotja.Artikolu 49Drittijiet ta' access għall-użu1. Il-parteċipanti fl-istess azzjoni indiretta għandhom igawdu d-drittijiet ta' aċċess għal għarfien u drittijiet miksuba, jekk dawn ikollhom bżonn dawk id-drittijiet għall-użu tal-għarfien u d-drittijiet miksuba tagħhom stess.Suġġett għal ftehim, tali drittijiet ta' aċċess għandhom jingħataw jew b'kundizzjonijiet ekwi u raġonevoli jew jingħataw mingħajr royalties.2. Il-parteċipanti fl-istess azzjoni indiretta għandhom igawdu drittijiet tal-aċċess għat-tagħrif eżistenti, jekk dan ikun meħtieġ għall-użu tal-għarfien u d-drittijiet miksuba tagħhom stess kemm-il darba il-parteċipant ikkonċernat ikun intitolat li jagħtihom.Suġġett għal ftehim, tali drittijiet ta' aċċess għandhom jingħataw jew b'kundizzjonijiet ekwi u raġonevoli, jew ikunu mingħajr royalties.3. Entità affiljata stabbilita fi Stat Membru jew f'pajjiż assoċjat għandu jkollha wkoll drittijiet ta' aċċess, imsemmijin fil-paragrafi 1 u 2, għall-għarfien u d-drittijiet miksuba jew tagħrif eżistenti taħt l-istess kundizzjonijiet tal-parteċipant li għalih hija affiljata, dment li mhux previst mod ieħor fil-ftehim ta' għotja jew fil-ftehim ta' konsorzju.4. Tista' ssir talba għad-drittijiet ta' aċċess taħt il-paragrafi 1, 2 u 3 sa sena wara xi waħda minn dawn l-avvenimenti:(a) it-tmiem tal-azzjoni indiretta;(b) it-tmiem tal-parteċipazzjoni mis-sid tat-tagħrif eżistenti jew tal-għarfien u d-drittijiet miksuba kkonċernat.Madanakollu, il-parteċipanti konċernati jistgħu jiftiehmu dwar limitu ta' żmien differenti.KAPITOLU IVREGOLI SPEĊIFIĊI GĦALL-PARTEĊIPAZZJONIATTIVITAJIET TAĦT IL-QASAM TEMATIKURIĊERKA TAL-ENERĠIJA MILL-FUŻJONIArtikolu 50Kamp ta' ApplikazzjoniIr-regoli stabbiliti f'dan il-Kapitolu japplikaw għall-attivitajiet taħt il-qasam tematiku Riċerka fl-enerġija mill-fużjoni kif stabbilit fil-programm speċifiku. Fil-każ ta' xi kunflitt bejn ir-regoli stabbiliti f'dan il-Kapitolu u dawk stabbiliti fil-Kapitoli II u III, għandhom japplikaw ir-regoli stabbiliti f'dan il-Kapitolu.Artikolu 51Implimentazzjoni tar-riċerka fl-enerġija mill-fużjoniL-attivitajiet taħt il-qasam tematiku "Riċerka fl-enerġija mill-fużjoni" jistgħu jiġu implimentati abbażi tal-proċeduri u r-regoli għat-tixrid u l-użu stabbiliti fl-oqfsa li ġejjin:(a) Il-Kuntratti ta' Assoċjazzjoni, konklużi bejn il-Komunità u l-Istati Membri jew pajjiżi terzi assoċjati jew entitajiet ġuridiċi fl-Istati Membri jew il-pajjiżi terzi assoċjati;(b) Il-Ftehim Ewropew dwar l-Iżvilupp tal-Fużjoni (EFDA), konkluż bejn il-Komunità u l-organizzazzjonijiet fi, jew li jaġixxu għal, l-Istati Membri u l-pajjiżi assoċjati.(c) L-Impriża Konġunta Ewropea għar-Reattur Esperimentali Termonukleari Internazzjonali (ITER), imsejjes fuq id-dispożizzjonijiet tat-Titolu II, Kapitolu 5 tat-Trattat;(d) Ftehimiet internazzjonali marbuta mal-kooperazzjoni ma’ pajjiżi terzi, jew kwalunkwe entità ġuridika li tista’ tiġi stabbilita permezz ta’ ftehim bħal dan, partikolarment il-Ftehim ITER u l-ftehimiet ta' Approċċ Usa';(e) Kull ftehim multilaterali ieħor konkluż bejn il-Komunità u organizzazzjonijiet assoċjati, partikolarment il-Ftehim dwar il-Mobilità tal-Persunal;(f) Azzjonijiet ta’ qsim tal-ispejjeż għall-promozzjoni ta' u l-kontribut għar-riċerka tal-enerġija mill-fużjoni mal-korpi tal-Istati Membri jew il-pajjiżi assoċjati mal-Programm Kwadru 2012-2013 li magħhom ma hemm l-ebda Kuntratt ta’ Assoċjazzjoni.Artikolu 52Kontribuzzjoni finanzjarja Komunitarja1. Il-Kuntratti ta’ Assoċjazzjoni msemmija fil-punt (a) tal-Artikolu 51 u l-azzjonijiet tal-qsim tal-ispejjeż imsemmija fil-punt (f) tal-Artikolu 51 għandhom jistabbilixxu r-regoli marbuta mal-kontribut finanzjarju tal-Komunità għall-attivitajiet ikkonċernati.Ir-rata annwali għall-kontribut finanzjarju tal-Komunità ("appoġġ tal-linja bażi"), stabbilit fil-Kuntratti ta' Assoċjazzjoni, ma għandhiex taqbeż l-20% tan-nefqa tal-Assoċjazzjonijiet fuq l-attivitajiet speċifikati fil-Programmi ta' Ħidma Annwali tagħhom matul il-perjodu kollu tas-Seba' Programm Kwadru tal-Komunità (2007-2011) adottat permezz tad-Deċiżjoni tal-Kunsill Nru 2006/970/Euratom u l-Programm Kwadru 2012-2013.2. Wara li ssir konsultazzjoni mal-kumitat konsultattiv għall-programm tal-fużjoni msemmi fl-Artikolu 7 tad-Deċiżjoni tal-Kunsill Nru .../.../Euratom[24], il-Kummissjoni tista' tiffinanzja:(a) skont il-Kuntratti ta' Assoċjazzjoni b'rata li ma taqbiżx l-40%: l-infiq fir-rigward ta' proġetti kooperattvi speċifiċi bejn l-Assoċjati li ġew rakkomandati għal appoġġ ta' prijorità mill-kumitat konsultattiv u approvati mill-Kummissjoni; l-appoġġ ta' prijorità jikkonċentra fuq azzjonijiet ta' rilevanza għall-ITER/DEMO, ħlief fil-każ ta' proġetti li diġà ngħataw status ta' prijorità matul programmi kwadri preċedenti;(b) azzjonijiet imwettqa taħt il-Ftehim Ewropew dwar l-Iżvilupp tal-Fużjoni (EFDA) inklużi akkwisti jew fi ħdan il-qafas tal-Impriża Konġunta msemmija fil-paragrafu (c) tal-Artikolu 51;(c) azzjonijiet imwettqa taħt il-Ftehim dwar il-Mobilità tal-Persunal.3. Fil-każ ta’ proġetti u azzjonijiet li jkunu qed jirċievu kontribut finanzjarju skont il-punti (a) jew (b) tal-paragrafu 2, l-entitajiet ġuridiċi kollha msemmija fil-punti (a) u (b) tal-Artikolu 51 għandhom ikollhom id-dritt jieħdu sehem fl-esperimenti mwettqa fuq it-tagħmir ikkonċernat.4. Il-kontribut finanzjarju tal-Komunità għal azzjonijiet imwettqa fi ħdan il-qafas ta’ ftehim ta’ kooperazzjoni internazzjonali msemmi fil-punt (d) tal-Artikolu 51 għandu jiġi determinat skont it-termini tal-ftehim jew minn kwalunkwe entità ġuridika stabbilita permezz tal-ftehim. Il-Komunità tistà tiġġestixxi l-parteċipazzjoni tagħha u l-kontribut finanzjarju tagħha għal tali ftehim permezz ta' kwalunkwe entità ġuridika adegwata.KAPITOLU VDISPOŻIZZJONIJIET FINALIARTIKOLU 53Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta’ Jannar 2012.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-KunsillIl-PresidentANNESSFond ta' Garanzija għall-Parteċipanti1. Il-Fond ser ikun amministrat mill-Komunità rrappreżentata mill-Kummissjoni li taġixxi bħala aġent eżekuttiv f'isem il-parteċipanti, skont kundizzjonijiet stabbiliti mill-mudell tal-ftehim ta' għotja.Il-Kummissjoni ser tafda l-ġestjoni finanzjarja tal-Fond jew lill-Bank Ewropew tal-Investiment jew, skont l-Artikolu 13(b), lil istituzzjoni finanzjarja xierqa (minn issa 'l quddiem il-"bank depożitarju"). Il-bank depożitarju għandu jamministra l-Fond skont informazzjoni li tingħata mill-Kummissjoni.2. Il-Kummissjoni tista' tagħmel tajjeb, mill-ewwel pre-finanzjament bil-quddiem li tħallas lill-konsorzju, għall-kontibuzzjoni tal-parteċipanti lill-Fond, u tħallasha lill-Fond f'isimhom.3. Fejn hemm ammonti dovuti lill-Komunità minn parteċipant, il-Kummissjoni tista', bla ħsara għall-penali li jistgħu jiġu imposti fuq il-parteċipant li jonqos milli jħallas ir-rimborż skont ir-Regolament Finanzjarju, jew:(a) tordna lill-bank depożitarju sabiex jittrasferixxi direttament l-ammont dovut mill-Fond lill-koordinatur tal-azzjoni indiretta jekk tkun għadha għaddejja u jekk il-parteċipanti li jibqa' jaqblu li jimplimentawha bl-istess mod fir-rigward tal-għanijiet tagħha, skont l-Artikolu 17(4). L-ammonti trasferiti mill-Fond jitqiesu bħala kontribut finanzjarju tal-Komunità; jew(b) effettivament tirkupra s-somma msemmija mill-Fond jekk l-azzjoni indiretta tkun mitmuma jew diġà kkompletata.Il-Kummissjoni toħroġ ordni ta' rkupru għall-benefiċċju tal-Fond kontra l-parteċipant. Il-Kummissjoni tista' tadotta għal dak il-għan deċiżjoni dwar l-irkupru skont ir-Regolament Finanzjarju.4. L-ammonti rkuprati mill-Fond matul is-Seba' Programm Kwadru (2012-2013) ser jikkostitwixxu dħul assenjat lilu fis-sens tal-Artikolu 18(2) tar-Regolament Finanzjarju.Ladarba l-implimentazzjoni tal-għotjiet kollha taħt is-Seba' Programm Kwadru (2012-2013) tkun kompluta, kwalunkwe somma li għandha tiddaħħal fil-Fond se tiġi rkuprata mill-Kummissjoni u tiddaħħal fil-baġit tal-Komunità, soġġetta għal deċiżjonijiet dwar it-Tmien Programm Kwadru.[1] C(2011) 174, 24.1.2011[2] Opinjoni ta'[3] Opinjoni[4] ĠU C[5] ĠU[6] ĠU C[7] ĠU L 248, 16.9.2002, p. 1.[8] ĠU L 357, 31.12.2002, p. 1.[9] ĠU C 323, 30.12.2006, p. 1.[10] ĠU L 460, 30.12.2006, p. 60.[11] C(2011) 174, 24.1.2011[12] ĠU L 124, 20.5.2003, p. 36.[13] ĠU L 412, 30.12.2006, p. 1.[14] ĠU L 400, 30.12.2006. p.60.[15] ĠU L 312, 23.12.1995, p. 1.[16] ĠU L 292, 15.11.1996, p. 2.[17] ĠU L 75, 22.3.2005, p. 67.[18] ĠU: Daħħal in-numru tad-Deċiżjoni msemmija fil-Premessa 1.[19] ĠU: Daħħal in-numru tad-Deċiżjoni msemmija fi Premessa 1.[20] C(2008) 4617.[21] ĠU: Daħħal in-numru tad-Deċiżjoni msemmija fi Premessa 1.[22] ĠU L 232, 29.8.2002, p. 34.[23] ĠU: Daħħal in-numru tad-Deċiżjoni msemmija fi Premessa 1.[24] ĠU: Daħħal id-data ta' din id-Deċiżjoni.


type: caselaw

text:
N° C 400 / 14 Diario Oficial de las Comunidades Europeas 31 . 12 . 94
 TRIBUNAL DE JUSTICIA
 TRIBUNAL DE PRIMERA INSTANCIA
 Recurso interpuesto el 5 de diciembre de 1994 contra el — Declare que el demandante tiene derecho a acceder
 Consejo de la Unión Europea y la Comisión de las Co al concurso-oposición en la fase en que se encuentre
 munidades Europeas por el Sr. Ernst-Ulrich Horn actualmente .
 (Asunto T-383/94) — Ordene al Consejo que pague al demandante (una
 (94/C 400/03) cantidad fija) en concepto de daños materiales y
 morales, así como los gastos ocasionados.
 (Lengua de procedimiento : alemán)
 — Condene en costas al Consejo.
 En el Tribunal de Primera Instancia de las Comunidades
 Europeas se ha presentado el 5 de diciembre de 1994 un Motivos y alegaciones principales
 recurso contra el Consejo de la Unión Europea y la Co El demandante señala que completó una solicitud de
 misión de las Comunidades Europeas formulado por participación en el concurso-oposición del Consejo
 Ernst-Ulrich Horn con domicilio en Kembs (República A/ 338 y la depositó en el correo el lunes 28 de febrero
 Federal de Alemania), representado por el Dr. Lukanow, de 1994, último día para la presentación de candidaturas .
 Abogado de Euskirchen, que designa como domicilio en Sin embargo, la Dirección General de Personal y Admi
 Luxemburgo el despacho de Abogados Dupong & Asso nistración del Consejo decidió no admitirle a la celebra
 ciés, 14A, rué des Bains .
 ción de las pruebas de dicho concurso-oposición, basán
 La parte demandante solicita al Tribunal de Primera dose en que el sobre que contenía su documentación no
 Instancia que : tenía matasellos y que el sello que indicaba la recepción
 en el servicio de correos llevaba fecha de 3 de marzo de
 Condene a las partes demandadas a abonar a la parte 1994 .
 demandante una indemnización por el período corres
 pondiente a cinco campañas lecheras, a partir del 1 de El demandante alega, por una parte, que el depósito en
 abril de 1988 , por importe de 41 855 DM, incrementada el correo de la solicitud antes de la medianoche del 28
 en los intereses devengados al 8 % a partir del 26 de de febrero de 1994 es suficiente para una solicitud de
 enero de 1985 . participación en el concurso-oposición y, por otra parte,
 Motivos y principales alegaciones que la terminología empleada en la Parte VI de la con
 vocatoria del concurso-oposición no es preceptiva, al
 Los motivos y principales alegaciones son similares a los menos en la medida en que el matasellos no puede con
 formulados en el asunto T-20 / 94 . siderarse como una condición sine qua non de la admi
 sión de la solicitud .
 El demandante considera que, dado el tenor literal de la
 Sección VI, una controversia en torno a la fecha del
 franqueo puede resolverse o bien aceptando solicitudes
 Recurso interpuesto el 19 de diciembre de 1994 contra el de participación durante un período de tiempo razonable
 Consejo de la Unión Europea por Diarmuid Rossa después del 28 de febrero, pasado el cual la carga de la
 Phelan prueba del franqueo correría a cargo del demandante, o
 bien, si se adopta una postura muy estricta sobre el parti
 (Asunto T-392/94) cular, exigiendo al demandante que aporte la prueba del
 (94/C 400 /04) depósito en el correo. El demandante está dispuesto a
 probar el franqueo y puede hacerlo.
 (Lengua de procedimiento : inglés)
 En el Tribunal de Primera Instancia de las Comunidades
 Europeas se ha presentado el 19 de diciembre de 1994
 un recurso contra el Consejo de la Unión Europea, for
 mulado por Diarmuid Rossa Phelan, representado por
 Desmond O'Neill, Law Library Building, 158 /9 Church Recurso interpuesto el 28 de diciembre de 1994 contra el
 Street, Dublín. Consejo de la Unión Europea y la Comisión de las Co
 munidades Europeas por Gerjet Meyenburg
 La parte demandante solicita al Tribunal de Primera
 Instancia que : (Asunto T-397/94)
 — Anule la decisión de 16 de septiembre de 1994, me (94/ C 400 / 05)
 diante la cual la Dirección General de Personal y (Lengua de procedimiento : alemán)
 Administración denegó la admisión del demandante
 a la realización de las pruebas del concurso-oposi En el Tribunal de Primera Instancia de las Comunidades
 ción . Europeas se ha presentado el 28 de diciembre de 1994


type: other

text:
§ 115 GWB, Anwendungsbereich | Gesetze auf anwalt24.de
 § 115 GWB, Anwendungsbereich Suche
 Gesetz gegen Wettbewerbsbeschränkungen (GWB) Bundesrecht...§ 115 GWB, Anwendungsbereich§ 115a GWB (weggefallen)§ 116 GWB, Besondere Ausnahmen§ 117 GWB, Besondere Ausnahmen für Vergaben, die Verteidigungs- oder Sicherheits...§ 118 GWB, Bestimmten Auftragnehmern vorbehaltene öffentliche Aufträge§ 119 GWB, Verfahrensarten§ 120 GWB, Besondere Methoden und Instrumente in Vergabeverfahren§ 121 GWB, Leistungsbeschreibung§ 122 GWB, Eignung§ 123 GWB, Zwingende Ausschlussgründe§ 124 GWB, Fakultative Ausschlussgründe§ 125 GWB, Selbstreinigung§ 126 GWB, Zulässiger Zeitraum für Ausschlüsse§ 127 GWB, Zuschlag§ 127a GWB (weggefallen)§ 128 GWB, Auftragsausführung§ 129 GWB, Zwingend zu berücksichtigende Ausführungsbedingungen§ 129a GWB (weggefallen)§ 129b GWB (weggefallen)§ 130 GWB, Vergabe von öffentlichen Aufträgen über soziale und andere besondere ...§ 131 GWB, Vergabe von öffentlichen Aufträgen über Personenverkehrsleistungen im......Anlage 1 GWB (weggefallen)
 § 115 GWBGesetz gegen Wettbewerbsbeschränkungen (GWB)BundesrechtAbschnitt 2 – Vergabe von öffentlichen Aufträgen durch öffentliche Auftraggeber → Unterabschnitt 1 – AnwendungsbereichTitel: Gesetz gegen Wettbewerbsbeschränkungen (GWB)Normgeber: BundAmtliche Abkürzung: GWBGliederungs-Nr.: 703-5Normtyp: GesetzDieser Abschnitt ist anzuwenden auf die Vergabe von öffentlichen Aufträgen und die Ausrichtung von Wettbewerben durch öffentliche Auftraggeber.Zu § 115: Neugefasst durch G vom 17. 2. 2016 (BGBl I S. 203) (24. 2. 2016).
 § 114 GWB, Monitoring und Pflicht zur Übermittlung von Vergabedaten§ 115a GWB (weggefallen)